kornwtp/iapp-wikiqa-tha-qaretrieval huggingface dataset:
แนวร่วมประชาชน (สิงคโปร์)

แนวร่วมประชาชน (อังกฤษ: People's Front, PF; จีนตัวย่อ: 人民阵线; จีนตัวเต็ม: 人民陣線; มลายู: Barisan Rakyat) เป็นพรรคการเมืองอายุสั้นในสิงคโปร์ ได้จดทะเบียนเมื่อ 21 พฤษภาคม พ.ศ. 2514 โดยสมาชิกมาจากแนวร่วมสังคมนิยมหลังจากที่สมาชิกที่พูดภาษาจีนได้ลาออกจากพรรคดังกล่าว พรรคนี้เข้าร่วมการเลือกตั้งใน พ.ศ. 2515 ต่อมาใน พ.ศ. 2519 สมาชิกส่วนใหญ่ได้ตัดสินใจไปเข้าร่วมกับพรรคกรรมกร ทำให้มีสมาชิกเข้าร่วมในการเลือกตั้ง พ.ศ. 2519 เพียงส่วนใหญ่และหลังจากการเลือกตั้งนั้น สมาชิกที่เหลือได้ตัดสินใจเข้าร่วมกับสหแนวร่วมแทนและพรรคได้สลายตัวไป

คำถาม: แนวร่วมประชาชน คืออะไร
คำตอบ: พรรคการเมืองอายุสั้นในสิงคโปร์

คำถาม: แนวร่วมประชาชน ได้จดทะเบียนเมื่อไร
คำตอบ: 21 พฤษภาคม พ.ศ. 2514

คำถาม: แนวร่วมประชาชน มีแนวร่วมกับใครบ้าง
คำตอบ: สมาชิกมาจากแนวร่วมสังคมนิยม

คำถาม: แนวร่วมประชาชน เข้าร่วมเลือกตั้งเมื่อไร
คำตอบ: พ.ศ. 2515

คำถาม: แนวร่วมประชาชน สมาชิกส่วนใหญ่ได้ตัดสินใจไปเข้าร่วมกับพรรคอะไร
คำตอบ: พรรคกรรมกร
ไข้เด็งกี

ไข้เด็งกี (อังกฤษ: Dengue fever) หรือในประเทศไทยนิยมเรียกว่า ไข้เลือดออก เป็นโรคติดเชื้อซึ่งระบาดในเขตร้อน เกิดจากการติดเชื้อไวรัสเด็งกี ผู้ป่วยจะมีอาการไข้ ปวดศีรษะ ปวดกล้ามเนื้อ ปวดข้อ และมีผื่นลักษณะเฉพาะซึ่งคล้ายกับผื่นของโรคหัด ผู้ป่วยส่วนหนึ่งจะมีอาการรุนแรง จนกลายเป็นไข้เลือดออกเด็งกี (Dengue hemorrhagic fever) ที่เป็นอันตรายถึงชีวิต ซึ่งทำให้มีเลือดออกง่าย มีเกล็ดเลือดต่ำ และมีการรั่วของพลาสมา หรือรุนแรงมากขึ้นเป็นกลุ่มอาการไข้เลือดออกช็อก (Dengue shock syndrome) ซึ่งมีความดันโลหิตต่ำอย่างเป็นอันตรายได้

ไข้เลือดออกติดต่อผ่านทางพาหะคือยุงหลายสปีชีส์ในจีนัส Aedes โดยเฉพาะ A. aegypti หรือยุงลายบ้าน ไวรัสเด็งกีมีชนิดย่อยอยู่สี่ชนิด การติดเชื้อไวรัสชนิดหนึ่งมักทำให้ผู้ป่วยมีภูมิคุ้มกันต่อไวรัสชนิดนั้น ๆ ไปตลอดชีวิต แต่มีภูมิคุ้มกันต่อไวรัสเด็งกีชนิดอื่น ๆ ในเวลาสั้น ๆ การติดเชื้อไวรัสเด็งกีชนิดอื่นในภายหลังเพิ่มความเสี่ยงของภาวะแทรกซ้อนรุนแรง การป้องกันโรคทำโดยลดจำนวนแหล่งเพาะพันธุ์และจำนวนของยุง และป้องกันมิให้ยุงลายกัด เพราะวัคซีนในทางพาณิชย์ยังมีข้อจำกัดในการนำมาใช้

คำถาม: ไข้เด็งกีในประเทศไทยนิยมเรียกว่าอะไร
คำตอบ: ไข้เลือดออก

คำถาม: ไข้เด็งกีหรือไข้เลือดออกเป็นโรคติดเชื้อซึ่งระบาดในเขตใด
คำตอบ: เขตร้อน

คำถาม: การติดเชื้อไวรัสเด็งกีผู้ป่วยจะมีอาการอย่างไร
คำตอบ: ไข้ ปวดศีรษะ ปวดกล้ามเนื้อ ปวดข้อ และมีผื่นลักษณะเฉพาะซึ่งคล้ายกับผื่นของโรคหัด

คำถาม: ไข้เลือดออกติดต่อผ่านทางพาหะคืออะไร
คำตอบ: ยุงหลายสปีชีส์ในจีนัส Aedes โดยเฉพาะ A. aegypti หรือยุงลายบ้าน

คำถาม: การป้องกันไม่ให้เกิดโรคไข้เลือดออกทำได้อย่างไร
คำตอบ: ทำโดยลดจำนวนแหล่งเพาะพันธุ์และจำนวนของยุง และป้องกันมิให้ยุงลายกัด
โรงเรียนบ้านสันโค้ง (เชียงรายจรูญราษฎร์)

โรงเรียนบ้านสันโค้ง (เชียงรายจรูญราษฎร์) (อังกฤษ: Bansankhong (Chiangraijaroonrat) เป็นโรงเรียนที่อยู่ในสังกัดของคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 1036 ถนนสนามบิน ตำบลรอบเวียง อำเภอเมือง จังหวัดเชียงราย[2]

ประวัติ
โรงเรียนบ้านสันโค้ง (เชียงรายจรูญราษฎร์) ก่อตั้งขึ้นเมื่อวันที่ 7 กรกฎาคม พ.ศ. 2453 โดยใช้ศาลาวัดเจ็ดยอดเป็นที่สอน มีครูสอนอยู่ 2 คนแต่เนื่องจากมีความจำเป็นในการประกอบวิชาชีพอื่น ดังนั้นจึงต้องยุบการสอนลง จนกระทั่งปี พ.ศ. 2462 ชาวบ้านได้ร่วมกันสร้างอาคารเพื่อบุตรหลานได้เรียนหนังสือ อาคารเรียนที่สร้างนี้ใช้ชื่อว่า "โรงเรียนเชียงรายจรูญราษฎร์"[2]

ต่อมาได้เริ่มเรียนหลักสูตรกระทรวงศึกษาธิการ จนถึงวันที่ 28 ตุลาคม พ.ศ. 2476 จึงได้ย้ายมาอยู่สถานที่ตั้งปัจจุบันนี้ พ.ศ. 2502 โรงเรียนได้ยกฐานะเป็นโรงเรียนประเคราะห์ของจังหวัดเชียงราย [2]

ปีการศึกษา พ.ศ. 2553 เป็นโรงเรียนในโครงการจัดการศึกษาเชิงระบบสู่โรงเรียนมาตรฐานสากล ปีการศึกษา 2553 – 2555 [2]

คำถาม: โรงเรียนบ้านสันโค้ง (เชียงรายจรูญราษฎร์) ตั้งอยู่ที่ใด
คำตอบ: ลขที่ 1036 ถนนสนามบิน ตำบลรอบเวียง อำเภอเมือง จังหวัดเชียงราย

คำถาม: ก่อตั้งขึ้นเมื่อใด
คำตอบ: วันที่ 7 กรกฎาคม พ.ศ. 2453

คำถาม: อาคารเรียนที่ชาวบ้านร่วมกันสร้างมีชื่อว่า
คำตอบ: "โรงเรียนเชียงรายจรูญราษฎร์"

คำถาม: โรงเรียนบ้านสันโค้ง (เชียงรายจรูญราษฎร์) ย้ายมาอยู่ยังที่ตั้งปัจจุบันเมื่อใด
คำตอบ: วันที่ 28 ตุลาคม พ.ศ. 2476

คำถาม: เป็นโรงเรียนในโครงการจัดการศึกษาเชิงระบบสู่โรงเรียนมาตรฐานสากล ในช่วงปีการศึกษาใด 
คำตอบ: ปีการศึกษา 2553 – 2555
ปรากฏการณ์ 2012

ปรากฏการณ์ 2012 ประกอบด้วยขอบเขตความเชื่อทางโลกาวินาศศาสตร์ว่าจะมีเหตุการณ์อันนำมาซึ่งการเปลี่ยนแปลงหรือวินาศภัยฉับพลันเกิดขึ้นในวันที่ 21 ธันวาคม ค.ศ. 2012 ซึ่งวันนั้นกล่าวกันว่าเป็นวันสิ้นสุดของวัฏจักรปฏิทินแบบนับยาวเมโสอเมริกา 5,125 ปี มีการเสนอข้อสนับสนุนทางดาราศาสตร์และสูตรพยากรณ์ที่เกี่ยวข้องกับวันดังกล่าวออกมาเป็นจำนวนมาก แต่ทั้งหมดล้วนไม่ได้รับการยอมรับจากวิชาการกระแสหลัก

การเปลี่ยนผ่านนี้ ขบวนการยุคใหม่ตีความว่า วันนั้นเป็นจุดเริ่มต้นของเวลาซึ่งโลกและพลโลกอาจมีการเปลี่ยนแปลงทางกายภาพหรือทางจิตวิญญาณในทางบวก และวันที่ 21 ธันวาคม ค.ศ. 2012 อาจเป็นจุดเริ่มต้นของยุคใหม่ คนอื่นเสนอว่า วันนั้นเป็นจุดสิ้นสุดของโลกหรือมหันตภัยที่คล้ายกัน มีการเสนอสมมติสภาพการสิ้นสุดของโลกต่าง ๆ ตั้งแต่การมาถถึงของโซลาร์แม็กซิมัมครั้งถัดไป ปฏิกิริยาระหว่างโลกกับหลุมดำ ณ ใจกลางดาราจักร หรือการชนกับดาวเคราะห์ชื่อ "นิบิรุ"

นักวิชาการหลายสาขาไม่สนใจความคิดว่าจะเกิดมหันตภัยใน ค.ศ. 2012 นักวิชาการเรื่องมายาอาชีพกล่าวว่า การคาดคะเนเคราะห์ที่ใกล้เข้ามานั้นไม่เคยถูกพบในบันทึกมายาดั้งเดิมเท่าที่มีอยู่เลย และความคิดที่ว่าปฏิทินแบบนับยาว "สิ้นสุด" ลงใน ค.ศ. 2012 เป็นการตีความประวัติศาสตร์และวัฒนธรรมมายาที่ผิด มายาสมัยใหม่ไม่สนใจว่าวันดังกล่าวมีความสำคัญ และแหล่งข้อมูลดั้งเดิมเกี่ยวกับประเด็นดังกล่าวมีน้อยและไม่ลงรอยกัน โดยเสนอว่า มีการตกลงที่เป็นสากลน้อยมากถึงไม่มีเลยในหมู่พวกเขาว่าหากจะมีอะไรเกิดขึ้น วันดังกล่าวน่าจะมีความหมายอย่างไร นอกจากนั้น นักดาราศาสตร์และนักวิทยาศาสตร์อื่น ๆ เห็นว่าการทำนายวันสิ้นโลกเป็นการสรุปผลโดยปราศจากเหตุผล โดยกล่าวว่าเหตุการณ์ที่คาดการณ์ไว้นั้นขัดแย้งกับการสังเกตการณ์ทางดาราศาสตร์อย่างง่าย

คำถาม: มีความเชื่อเกี่ยวกับปรากฏการณ์ 2012ว่าอย่างไร
คำตอบ: วันสิ้นสุดของวัฏจักรปฏิทินแบบนับยาวเมโสอเมริกา 5,125 ปี

คำถาม: ตามความเชื่อทางโลกาวินาศศาสตร์ปรากฏการณ์จะเกิดขึ้นเมื่อไหร่
คำตอบ: วันที่ 21 ธันวาคม ค.ศ. 2012
เลอโนโว เค900

เลอโนโว เค900 (อังกฤษ: Lenovo K900) เป็นสมาร์ตโฟนของบริษัทผลิตแล็ปท็อปยักษ์ใหญ่ของประเทศจีน "เลอโนโว" ใช้ระบบปฏิบัติการแอนดรอยด์ เจลลี่ บีน 4.2 ตัวเครื่องมีบาง 6.9 มิลลิเมตร และน้ำหนัก 162 กรัม ประมวลผลด้วย Intel Atom Z2580 ความเร็ว 2.0 GHz หน้าจอแสดงผลแบบ IPS ขนาดกว้าง 5.5 นิ้ว ความละเอียด 1920 x 1080 พิกเซล (400PPI และ Full HD) ช่วยให้การแสดงผลแอปพลิเคชันมีความคมชัดสูงสุด พร้อมกับกระจก Corning Gorilla Glass 2 เพื่อป้องกันรอยขีดข่วน กล้องด้านหลังมีเซ็นเซอร์ Sony Exmor BSI ความละเอียด 13 ล้านพิกเซล ส่วนกล้องหน้ามีความลละเอียด 2 ล้านพิเซล ตัวเครื่องผลิตจากสแตนเลสอัลลอยและโพลีคาร์บอเนต ที่ช่วยทำให้ตัวเครื่องแข็งแรงทนทาน[2]

คำถาม: เลอโนโว เค900 ผลิตโดยใคร
คำตอบ: บริษัทผลิตแล็ปท็อปยักษ์ใหญ่

คำถาม: เลอโนโว เค900 ผลิตโดยประเทศอะไร
คำตอบ: ประเทศจีน

คำถาม: เลอโนโว เค900 ใช้ระบบปฏิบัติการอะไร
คำตอบ: แอนดรอยด์ เจลลี่ บีน 4.2

คำถาม: เลอโนโว เค900 ความละเอียดเท่าไร
คำตอบ: 1920 x 1080 พิกเซล
ปลาบู่มหิดล

ปลาบู่มหิดล (ชื่อวิทยาศาสตร์: Mahidolia mystacina) เป็นปลาบู่ที่พบในประเทศไทยเป็นครั้งแรกที่อำเภอแหลมสิงห์ จังหวัดจันทบุรี เมื่อ พ.ศ. 2475 โดย ดร.ฮิว แมคคอร์มิค สมิธ และได้ตั้งชื่อวิทยาศาสตร์ตามพระนามของสมเด็จพระมหิตลาธิเบศร อดุลยเดชวิกรม พระบรมราชชนก เพื่อเป็นการเทิดพระเกียรติ และสำนึกในพระมหากรุณาธิคุณของพระองค์ ในฐานะที่ได้ทรงอุปถัมภ์ และพระราชทานทุนสำหรับส่งนักเรียนไปศึกษาต่อด้านการประมงในต่างประเทศ และทรงได้รับถวายสมัญญานามว่า "พระประทีปแห่งการอนุรักษ์ทรัพยากรสัตว์น้ำของไทยปลาบู่มหิดลมีลักษณะเด่น คือ หัวค่อนข้างโต และแบนข้างมาก ปากกว้างจนมีกระดูขากรรไกรที่ยื่นไปทางข้างเลยขอบหลังตา ฟันมีขนาดเล็ก และมีแถวเดียวที่ขากรรไกรบน แต่มีหลายแถวที่ขากรรไกรล่าง ลำตัวสั้น ไม่มีเกล็ดบนหัว และบนฝาเหงือกมีเกล็ดค่อนข้างใหญ่ปลาบู่มหิดลชอบอาศัยในบริเวณปากแม่น้ำ และป่าชายเลนที่สภาพเป็นอ่าว พื้นทะเลเป็นโคลนปนทราย มักพบเสมอว่า ปลาชนิดนี้มีพฤติกรรมมักอาศัยอยู่กับกุ้งดีดขัน (Alpheas spp.) โดยกุ้งเป็นผู้สร้างรูเป็นที่อาศัยร่วมกันกับปลา และปลาเป็นผู้ทำความสะอาดภายในรู

คำถาม: ปลาบู่มหิดลมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์: Mahidolia mystacina

คำถาม: ปลาบู่มหิดลถูกพบว่าอยู่ในประเทศไทยเมื่อปี พ.ศ. ที่เท่าไหร่
คำตอบ: พ.ศ. 2475

คำถาม: ปลาบู่มหิดลชอบอาศัยในรูปแบบใดอธิบาย
คำตอบ: ชอบอาศัยในบริเวณปากแม่น้ำ และป่าชายเลนที่สภาพเป็นอ่าว พื้นทะเลเป็นโคลนปนทราย
ลุกวอตยูเมดมีดู

"ลุกวอตยูเมดมีดู" (อังกฤษ: Look What You Made Me Do) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก เรพิวเทชัน (2017) เพลงออกจำหน่ายในวันที่ 25 สิงหาคม ค.ศ. 2017 พร้อมกับการเปิดสั่งซื้ออัลบั้มล่วงหน้า สวิฟต์แต่งเพลงร่วมกับแจ็ก แอนโทนอฟฟ์ เพลงมีการสอดแทรกดนตรีของเพลง "ไอม์ทูเซกซี" ของไรต์เซดเฟรด ดังนั้นเฟรด แฟร์แบรส ริชาร์ด แฟร์แบรส และร็อบ แมนโซลี สมาชิกวงดังกล่าวได้รับเครดิตเป็นผู้แต่งเพลงนี้ด้วย[2][3]

การตอบรับจากนักวิจารณ์แบบออกเป็นสองฝั่ง ด้วยปัจจัยเกี่ยวกับการเปลี่ยนแปลงลักษณะของสวิฟต์ มิวสิกวิดีโอกำกับโดยโจเซฟ คาห์น และกลายเป็นมิวสิกวิดีโอที่มีผู้ชมมากที่สุดภายใน 24 ชั่วโมง เพลงทำลายสถิติมากมาย ขึ้นอันดับหนึ่งในชาร์ตของหลายประเทศ รวมถึงสหราชอาณาจักร โดยเป็นซิงเกิลอันดับหนึ่งเพลงแรกของเธอ เพลงขึ้นอันดับหนึ่งในไอร์แลนด์ ออสเตรเลีย และเป็นเพลงที่ห้าที่ขึ้นอันดับหนึ่งในชาร์ตบิลบอร์ดฮอต 100

คำถาม: ลุกวอตยูเมดมีดู เป็นเพลงของนักร้องชาวประเทศอะไร
คำตอบ: อเมริกัน

คำถาม: ลุกวอตยูเมดมีดู ใครเป็นผู้ร้อง
คำตอบ:  เทย์เลอร์ สวิฟต์

คำถาม: ลุกวอตยูเมดมีดู อยู่ในอั้มบัมที่เท่าไร
คำตอบ: เรพิวเทชัน

คำถาม: ลุกวอตยูเมดมีดู ออกจำหน่ายเมื่อไร
คำตอบ:  25 สิงหาคม ค.ศ. 2017

คำถาม: ลุกวอตยูเมดมีดู แต่งรวมกับใคร
คำตอบ: แจ็ก แอนโทนอฟฟ์
เอชดี 69830

เอชดี 69830 (อังกฤษ: HD 69830) เป็นดาวแคระส้มที่อยู่ห่างจากโลกประมาณ 41 ปีแสง ตั้งอยู่ในกลุ่มดาวท้ายเรือ ในปี ค.ศ. 2005 กล้องโทรทรรศน์อวกาศสปิตเซอร์ค้นพบเศษจานเล็ก โคจรอยู่รอบดาวฤกษ์ ประกอบด้วยฝุ่นละอองที่เยอะกว่าแถบดาวเคราะห์น้อยในระบบสุริยะ

คำถาม: เอชดี 69830 อยู่ห่างจากโลกในระยะทางประมาณเท่าไหร่
คำตอบ: 41 ปีแสง

คำถาม: เอชดี 69830 อยู่ในกลุ่มดาวใด
คำตอบ: ดาวท้ายเรือ
วิศวกรรมสารสนเทศและการสื่อสาร

วิศวกรรมสารสนเทศและการสื่อสาร (อังกฤษ: Information and Communication Engineering (ICE)) เป็นสหวิทยาการทางวิศวกรรมเชิงประยุกต์โดยเป็นสาขาทางวิศวกรรมศาสตร์ ซึ่งเป็นศาสตร์ทางวิศวกรรมว่าด้วยการใช้ความรู้ทางวิศวกรรมในการผลิตระบบสารสนเทศและระบบการสื่อสาร สำหรับอุตสาหกรรมหรือองค์กรวิสาหกิจที่มีสถาปัตยกรรมเทคโนโลยีสารสนเทศและสารสนเทศขนาดใหญ่ เช่น อุตสาหกรรมซอฟต์แวร์สำหรับองค์กรวิสาหกิจขนาดใหญ่ ธุรกิจสารสนเทศเพื่อการสื่อสารระดับประเทศ ระบบข้อมูลสารสนเทศดาวเทียม อุตสาหกรรมเกมและศึกษาบันเทิง ระบบเครือข่ายองค์กรวิสาหกิจ วิศวกรรมซอฟต์แวร์ของวิสาหกิจขนาดใหญ่ เป็นต้น

วิศวกรสารสนเทศและการสื่อสารจะมีความรู้ทางด้านวิศวกรรมทั่วไป โดยเน้นความรู้พื้นฐานในการพัฒนาซอฟต์แวร์ วิศวกรรมซอฟต์แวร์ วิศวกรรมคอมพิวเตอร์ การสื่อสารสารสนเทศ ระบบเครือข่าย ศาสตร์การบริหารจัดการ การประมวลและการจัดการวิสาหกิจ ระบบสารสนเทศ และเทคโนโลยีสารสนเทศ หรือกล่าวได้ว่าเป็นการผนวกรวมองค์ความรู้ทางด้านวิศวกรรมคอมพิวเตอร์ วิศวกรรมอิเล็กทรอนิกส์ และวิศวกรรมโทรคมนาคม เข้าด้วยกัน

ปัจจุบัน วิศวกรรมสารสนเทศและการสื่อสาร ได้ดำเนินการเปิดการเรียนการสอนในประเทศไทยเป็นแห่งแรก ณ ภาควิชาวิศวกรรมโทรคมนาคม สาขาวิชาวิศวกรรมสารสนเทศและการสื่อสาร (ICE)]มหาวิทยาลัยเทคโนโลยีมหานคร

คำถาม: วิศวกรรมสารสนเทศและการสื่อสาร เป็นศาสตร์ทางวิศวกรรมว่าด้วยการใช้ความรู้ทางวิศวกรรมในการผลิตระบบใด
คำตอบ: ระบบสารสนเทศและระบบการสื่อสาร

คำถาม: วิศวกรรมสารสนเทศและการสื่อสารมีไว้สำหรับอะไร
คำตอบ: สำหรับอุตสาหกรรมหรือองค์กรวิสาหกิจที่มีสถาปัตยกรรมเทคโนโลยีสารสนเทศและสารสนเทศขนาดใหญ่
ลิเทียมคลอไรด์

ลิเทียมคลอไรด์ (lithium chloride) เป็นสารประกอบไอออนิก (เกลือ) ประกอบด้วยลิเทียมและคลอรีน มีสูตรเคมีคือ LiCl สามารถดูดความชื้นจากบรรยากาศได้ดีและสามารถละลายน้ำได้ เมื่อเทียบกับโซเดียมคลอไรด์และโพแทสเซียมคลอไรด์จะละลายได้ดีในตัวทำละลายอินทรีย์มีขั้วเช่นเมทานอลและอะซิโตน

คำถาม: ลิเทียมคลอไรด์ เป็นสารประกอบประเภทใด
คำตอบ: สารประกอบไอออนิก

คำถาม: สูตรเคมีของลิเทียมคลอไรด์คือ
คำตอบ: LiCl
เอ็มบีเคเอนเตอร์เทนเมนต์

เอ็มบีเคเอนเตอร์เทนเมนต์ (MBK Entertainment) (ภาษาเกาหลี: MBK 엔터테인먼트) ก่อตั้งเมื่อปีค.ศ.2007 โดย คิม กวางซู เป็นบริษัทเพลงในเครือ CJ E&M Music and Live ชื่อเดิม คือ คอร์คอนเทนส์มีเดีย (Core Contents Media) มีศิลปินในสังกัดที่เป็นที่รู้จัก เช่น แชนนอน, HIGH BROW, ไดอา ซน โฮ-จุน และ ฮา ซอก-จิน อีกทั้งยังเป็นที่รู้จักในฐานะบริษัทผู้ผลิตศิลปินชื่อดังในวงการเพลงเกาหลีใต้อย่าง เช่น ที-อารา ดาวีชี โคเอ็ดสคูล SG Wannabe (เอสจีวอนนาบี), Seeya (ซียา), เป็นต้น

คำถาม: เอ็มบีเคเอนเตอร์เทนเมนต์ ก่อตั้งเมื่อไร
คำตอบ: ค.ศ.2007

คำถาม: เอ็มบีเคเอนเตอร์เทนเมนต์ ก่อตั้งโดยใคร
คำตอบ: คิม กวางซู

คำถาม: เอ็มบีเคเอนเตอร์เทนเมนต์ เป็นบริษัทเกี่ยวกับอะไร
คำตอบ: บริษัทเพลง

คำถาม: เอ็มบีเคเอนเตอร์เทนเมนต์ ชื่อเดิมชื่อว่าอะไร
คำตอบ: คอร์คอนเทนส์มีเดีย
ต้นฝรั่ง  

ต้นฝรั่ง  
ชื่อวิทยาศาสตร์ : Psidium guajava  L. 
วงศ์ : Myrtaceae
ชื่อสามัญ : Guava
ชื่ออื่น : จุ่มโป  ชมพู่  มะก้วย  มะก้วยกา มะมั่น  มะกา  มะจีน  ย่าหมู  สีดา
ลักษณะ :  ไม้ยืนต้น สูง 3-10 เมตร เปลือกต้นเรียบ ใบเดี่ยว เรียงตรงข้าม รูปวงรีหรือรูปวงรีแกมขอบขนาน กว้าง 3-8 ซม. ยาว 6-14 ซม. ดอกเดี่ยวหรือช่อ 2-3 ดอก ออกที่ซอกใบ กลีบดอกสีขาว ร่วงง่าย เกสรตัวผู้จำนวนมาก ผลเป็นผลสด
ประโยชน์ทางสมุนไพร : ตำรายาไทยใช้ใบแก้ท้องร่วง บิดมูกเลือด ระงับกลิ่นปาก รากขับปัสสาวะ แก้ปัสสาวะพิการ การทดลองกับผู้ป่วยโรคอุจจาระร่วง โดยให้กินผงใบแห้ง 500 มก. ทุก 3 ชม. เป็นเวลา 3 วัน พบว่าได้ผลดีกว่ากว่ายา)ฏิชีวนะเตตราซัยคลิน

คำถาม: ต้นฝรั่งมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Psidium guajava  L.

คำถาม: ต้นฝรั่งเป็นพรรณไม้จัดอยู่ในวงศ์พรรณไม้ชนิดใด
คำตอบ: วงศ์ : Myrtaceae
ประวัติศาสนาพุทธ

พระพุทธศาสนา หรือ ศาสนาพุทธ (บาลี: buddhasāsana พุทฺธสาสนา, สันสกฤต: buddhaśāsana พุทธศาสนา) เป็นศาสนาที่มีพระพุทธเจ้าเป็นศาสดา มีพระธรรมที่พระองค์ตรัสรู้ชอบด้วยพระองค์เอง และตรัสสอนไว้เป็นหลักคำสอนสำคัญ มีพระสงฆ์ (ภิกษุ ภิกษุณี) สาวกผู้ตัดสินใจออกบวชเพื่อศึกษาปฏิบัติตนตามคำสั่งสอน ธรรม-วินัย ของพระบรมศาสดา เพื่อบรรลุสู่จุดหมายคือพระนิพพาน และสร้างสังฆะ เป็นชุมชนเพื่อสืบทอดคำสอนของพระบรมศาสดา รวมเรียกว่า พระรัตนตรัย1 นอกจากนี้ในพระพุทธศาสนา ยังประกอบคำสอนสำหรับการดำรงชีวิตที่ดีงาม สำหรับผู้ที่ยังไม่ออกบวช (คฤหัสถ์ - อุบาสก และอุบาสิกา) ซึ่งหากรวมประเภทบุคคลที่ที่นับถือและศึกษาปฏิบัติตนตามคำสั่งสอนของพระบรมศาสดา แล้วจะจำแนกได้เป็น 4 ประเภท คือ ภิกษุ ภิกษุณี อุบาสก อุบาสิกา หรือที่เรียกว่า พุทธบริษัท 4

คำถาม: ศาสดาของศาสนาพุทธคือใคร
คำตอบ: พระพุทธเจ้า

คำถาม: บุคคลที่นับถือและศึกษาปฏิบัติตนตามคำสั่งสอนของพระบรมศาสดามีกี่ประเภท
คำตอบ: 4 ประเภท

คำถาม: ภิกษุ ภิกษุณี อุบาสก อุบาสิกาเรียกรวมกันว่าอะไร
คำตอบ: พุทธบริษัท 4

คำถาม: อะไรคือจุดมุ่งหมายของการออกบวช และปฏิบัติตามหลักคำสอน
คำตอบ: เพื่อบรรลุสู่จุดหมายคือพระนิพพาน
ปลากัดอมไข่กระบี่

ปลากัดอมไข่กระบี่ หรือ ปลากัดหัวโม่งกระบี่ เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Betta simplex อยู่ในวงศ์ Macropodinae ซึ่งอยู่ในวงศ์ใหญ่ Osphronemidae เป็นปลากัดประเภทอมไข่ (Mouthbrooder) ชนิดหนึ่งที่พบได้ในประเทศไทย ปลาตัวผู้มีสีสันสวยงาม ครีบหลัง ครีบท้อง และครีบหางสีแดง ครีบท้องจะมีริมสีน้ำเงิน ปลาตัวเมียมีขนาดเล็กกว่า หัวแหลมกว่า และสีสันไม่สวยงามเท่าตัวผู้ขนาดโตเต็มที่ประมาณ 8 เซนติเมตร
ปลากัดอมไข่กระบี่ เป็นปลาที่พบเฉพาะกอหญ้าริมลำธารที่น้ำไหลเอื่อย ๆ ซึ่งเป็นลำธารที่ไหลมาจากภูเขาหินปูนที่น้ำมีความกระด้างและมีค่าความเป็นกรดเป็นด่าง (pH) ประมาณ 7.5–8.5 มีแคลเซียมคาร์บอเนตละลายสูง ในเขตจังหวัดกระบี่และจังหวัดใกล้เคียงเท่านั้น จัดเป็นปลาที่พบได้น้อยและถูกคุกคามถิ่นที่อยู่อาศัย แต่ปัจจุบัน สามารถเพาะขยายพันธุ์ได้แล้วในที่เลี้ยงโดยมนุษย์

คำถาม: ปลากัดอมไข่กระบี่มีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Betta simplex

คำถาม: ปลากัดอมไข่กระบี่นั้นจัดเป็นปลาที่อยู่ในวงศ์ใด
คำตอบ: วงศ์ Macropodinae

คำถาม: ปลากัดอมไข่กระบี่ มีชื่อเรียกอีกชื่อหนึ่งว่าอะไร
คำตอบ: ปลากัดหัวโม่งกระบี่

คำถาม: ปลากัดอมไข่กระบี่ถูกค้นพบจังหวัดอะไร
คำตอบ: จังหวัดกระบี่และจังหวัดใกล้เคียงเท่านั้น
เบริธ

ในปิศาจวิทยา เบริธ(อังกฤษ: Berith) เป็นดยุกแห่งนรกผู้มีอสูรใต้บังคับบัญชา 26 กองและเป็นปิศาจตนที่ 28 ในบท อาร์สโกเอเทีย จากหนังสือกุญแจย่อยของโซโลมอน ชื่ออื่นๆของเบริธก็คือโบฟรี (อังกฤษ: Bofry) และบอลฟราย (อังกฤษ: Bolfry)

เบริธสามารถตอบคำถามเกี่ยวกับอดีต ปัจจุบัน และ อนาคตได้อย่างแม่นยำ มีอำนาจเปลี่ยนโลหะใดๆเป็นทองคำ รวมทั้งสามารถมอบศักดิ์ศรีให้แก่ผู้คนได้ ลักษณะของเบริธเป็นทหารชุดแดง ขี่ม้าสีแดง และสวมมงกุฎทองคำ น้ำเสียงของเบริธนั้นชัดเจนและนุ่มนวล แต่จะพูดเรื่องหลอกลวงในยามที่ไม่ได้ตอบคำถามของผู้อัญเชิญ ในพิธีอัญเชิญเบริธนั้น ผู้ทำพิธีเรียกจะต้องสวมแหวนเงินต่อหน้าเบริธด้วย

ชื่อของเบริธมาจากบาอัลเบริธ ซึ่งเป็นปางของบาอัลที่นับถือกันในฟินิเชีย แถบเบรุตในปัจจุบัน เซบาสเตียน มิคาเอริส นักล่าแม่มดชาวฝรั่งเศสในช่วงคริสต์ศตวรรษที่ 17 ได้ระบุว่าเบริธเป็นปิศาจที่ชักนำมนุษย์สู่การฆาตกรรมและเรื่องเหลวไหล ศัตรูของเบริธก็คือนักบุญบาร์นาบัส

ในการเล่นแร่แปรธาตุ ชิ่อเบริธเป็นธาตุที่ใช้ผสมเปลี่ยนโลหะเป็นทองคำได้

คำถาม: ลักษณะของเบริธเป็นแบบใด
คำตอบ: ทหารชุดแดง ขี่ม้าสีแดง และสวมมงกุฎทองคำ

คำถาม: ชื่อของเบริธมาจากอะไร
คำตอบ: บาอัลเบริธ

คำถาม: ในการเล่นแร่แปรธาตุ เบริธเป็นธาตุที่ผสมเปลี่ยนโลหะเป็นสิ่งใด
คำตอบ: ทองคำ
ชวาทซ์วัลท์-ชตาดีอ็อน

ชวาทซ์วัลท์-ชตาดีอ็อน (เยอรมัน: Schwarzwald-Stadion) เป็นสนามฟุตบอลที่เมืองไฟรบวร์คอิมไบรส์เกา รัฐบาเดิน-เวือร์ทเทิมแบร์ค ประเทศเยอรมนี และเป็นสนามเหย้าของสโมสรฟุตบอลเอ็สเซ ไฟรบวร์ค มีความจุ 24,000 ที่นั่ง ก่อสร้างในปี ค.ศ. 1953 ชื่อเดิมของสนามคือ "ไดรซัมชตาดีอ็อน" (Dreisamstadion) เพราะตั้งอยู่ใกล้กับแม่น้ำไดรซัม

ในเดือนมิถุนายน ค.ศ. 2004 ได้เปลี่ยนชื่อเป็น "Badenova-Stadion", "Mage Solar Stadion" และ "ชตาดีอ็อนอันแดร์ชวาทซ์วัลท์ชตราเซอ" ตามลำดับ แต่ในปัจจุบัน สนามแห่งนี้มีชื่อว่า "ชวาทซ์วัลท์-ชตาดีอ็อน" ตามชื่อผู้สนับสนุน[3]

คำถาม: ชวาทซ์วัลท์-ชตาดีอ็อน คืออะไร
คำตอบ: สนามฟุตบอล

คำถาม: ชวาทซ์วัลท์-ชตาดีอ็อน  อยู่ในเมืองอะไร
คำตอบ: เมืองไฟรบวร์คอิมไบรส์เกา

คำถาม: ชวาทซ์วัลท์-ชตาดีอ็อน อยู่ประเทศอะไร
คำตอบ: ประเทศเยอรมนี

คำถาม: ชวาทซ์วัลท์-ชตาดีอ็อน มีความจุกี่ที่นั่ง
คำตอบ: 24,000 ที่นั่ง

คำถาม: ชวาทซ์วัลท์-ชตาดีอ็อน ก่อสร้างในปีอะไร
คำตอบ: ค.ศ. 1953
เอริก ดับเบิลยู. ไวส์สไตน์

เอริก ดับเบิลยู. ไวส์สไตน์ (อังกฤษ: Eric W. Weisstein, เกิด 18 มีนาคม พ.ศ. 2512 ใน บลูมิงตัน รัฐอินดีแอนา) เป็นนักเขียนสารานุกรม มีผลงานสร้างและดูแลแมทเวิลด์และไซนส์เวิลด์ (Eric Weisstein's World of Science หรือ ScienceWorld) ปัจจุบันทำงานให้กับ วุลแฟรมรีเสิร์ช

คำถาม: เอริก ดับเบิลยู. ไวส์สไตน์เกิดเมื่อใด
คำตอบ: 18 มีนาคม พ.ศ. 2512

คำถาม: เอริก ดับเบิลยู. ไวส์สไตน์เกิดที่ใด
คำตอบ: บลูมิงตัน รัฐอินดีแอนา

คำถาม: เอริก ดับเบิลยู. ไวส์สไตน์เป็นใคร
คำตอบ: นักเขียนสารานุกรม

คำถาม: ผลงานของเอริก ดับเบิลยู. ไวส์สไตน์คืออะไร
คำตอบ: สร้างและดูแลแมทเวิลด์และไซนส์เวิลด์

คำถาม: ปัจจุบันเอริก ดับเบิลยู. ไวส์สไตน์ทำงานให้กับใคร
คำตอบ: วุลแฟรมรีเสิร์ช
แผ่นดินไหวในมณฑลยูนนาน พ.ศ. 2554

แผ่นดินไหวในมณฑลยูนนาน พ.ศ. 2554 เป็นแผ่นดินไหวขนาด 5.4 แมกนิจูดซึ่งเกิดขึ้นเมื่อเวลา 12.58 น. ตามเวลามาตรฐานจีน ของวันที่ 10 มีนาคม พ.ศ. 2554 โดยมีศูนย์กลางแผ่นดินไหวอยู่ในหยิงเจียง มณฑลยูนนาน สาธารณรัฐประชาชนจีน ใกล้กับพรมแดนพม่า[1] มีผู้เสียชีวิตอย่างน้อย 25 คน และอีก 250 คนได้รับบาดเจ็บ โดยมีจำนวนนี้มีอาการสาหัสจำนวน 134 คน[3] สำนักข่าวซินหัวของจีนรายงานว่ามีอาฟเตอร์ช็อกเกิดขึ้นถึงเจ็ดครั้ง โดยมีความรุนแรงสูงสุด 4.7 แมกนิจูดหลังจากแผ่นดินไหวครั้งแรก ซึ่งทำให้ประชาชนกว่า 127,000 คนถูกอพยพไปยังศูนย์อพยพใกล้เคียง[4] ก่อนหน้าแผ่นดินไหวครั้งดังกล่าวนับสองเดือน ได้มีการสั่นสะเทือนเล็กน้อยมากกว่า 1,000 ครั้ง

คำถาม: แผ่นดินไหวในมณฑลยูนนาน เกิดขึ้นปีอะไร
คำตอบ: พ.ศ. 2554

คำถาม: แผ่นดินไหวในมณฑลยูนนาน เป็นแผ่นดินไหวขนาดเท่าไร
คำตอบ: 5.4 แมกนิจูด

คำถาม: แผ่นดินไหวในมณฑลยูนนาน เกิดขึ้นเวลาอะไร
คำตอบ: 12.58 น.

คำถาม: แผ่นดินไหวในมณฑลยูนนาน เกิดขึ้นที่ประเทศอะไร
คำตอบ: สาธารณรัฐประชาชนจีน

คำถาม: แผ่นดินไหวในมณฑลยูนนาน เกิดขึ้นใกล้ที่ไหน
คำตอบ: พรมแดนพม่า
รัฐกร เจนกิจณรงค์

นายรัฐกร เจนกิจณรงค์ (ชื่อเล่น:เบ้[1] ;เกิด 10 กันยายน พ.ศ. 2508) สมาชิกสภาผู้แทนราษฎรนครปฐม เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรครักษ์ผืนป่าประเทศไทย
รัฐกร เจนกิจณรงค์ เกิดเมื่อวันที่ 10 กันยายน พ.ศ. 2508 เป็นบุตรของนายเป๋งฮ้อ แซ่จัง และนางง้อ แซ่โง้ว มีพี่น้อง 9 คน สำเร็จการศึกษาจากคณะ ศิลปศาสตรบัณฑิต สาขาศิลปศาสตร์ มหาวิทยาลัยราชภัฏนครปฐม และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยราชภัฏบ้านสมเด็จเจ้าพระยา สมรสกับนางสำเนียง มีบุตรธิดา 3 คน

คำถาม: รัฐกร เจนกิจณรงค์ เกิดวันที่เท่าไร
คำตอบ: 10 กันยายน พ.ศ. 2508

คำถาม: รัฐกร เจนกิจณรงค์ เป็นสมาชิกสภาผู้แทนราษฎรจังหวัดอะไร
คำตอบ: นครปฐม

คำถาม: รัฐกร เจนกิจณรงค์ อดีตสังกัดพรรคอะไร
คำตอบ: พลังประชาชน

คำถาม: รัฐกร เจนกิจณรงค์ ปัจจุบันสังกัดพรรคอะไร
คำตอบ: พรรครักษ์ผืนป่าประเทศไทย
วัดเศวตฉัตรวรวิหาร

วัดเศวตฉัตรวรวิหาร เป็นพระอารามหลวงชั้นตรี ชนิดวรวิหาร ตั้งอยู่บนถนนเจริญนคร ติดกับแม่น้ำเจ้าพระยา ในเขตคลองสาน กรุงเทพมหานคร เดิมชื่อ วัดบางลำพูล่าง สันนิษฐานว่าก่อสร้างขึ้นตั้งแต่สมัยอยุธยา ต่อมาอยู่ในสภาพทรุดโทรมและได้รับการบูรณะครั้งใหญ่โดยพระเจ้าบรมวงศ์เธอ กรมหมื่นสุรินทรรักษ์ (ในขณะนั้นพระนามว่าพระเจ้าอัยกาเธอ กรมหมื่นสุรินทรรักษ์) พระราชโอรสในพระบาทสมเด็จพระพุทธยอดฟ้าจุฬาโลกมหาราช ผู้ทรงเป็นต้นราชสกุลฉัตรกุล ในช่วงปี พ.ศ. 2359 - 2373 ต่อมาได้รับการปฏิสังขรณ์โดยพระบาทสมเด็จพระนั่งเกล้าเจ้าอยู่หัว และพระบาทสมเด็จพระจอมเกล้าเจ้าอยู่หัว ซึ่งต่อมาได้พระราชทานชื่อวัดใหม่ว่า วัดเศวตฉัตร

เดิมวัดบางลำภูล่าง มีเพียงพระอุโบสถเก่าซึ่งอยู่ริมตลิ่งแม่น้ำเจ้าพระยาซึ่งตื้นเขินเต็มที พระเจ้าบรมวงศ์เธอ กรมหมื่นสุรินทรรักษ์จึงได้ทรงยกวัดออกไปสร้างใหม่ ในตำแหน่งวัดปัจจุบัร โดยโปรดให้รื้อพระตำหนักส่วนพระองค์สร้างเป็นถาวรวัตถุของวัดแทน

ฝั่งตรงข้ามถนนเจริญนครเป็นวัดอีกส่วนหนึ่ง ซึ่งเป็นพระอุโบสถหลังเดิมที่ประดิษฐาน พระพุทธสมาธิคุณสุนทรสมาทานบุราณสุคต หรือที่ชาวบ้านเรียกว่า หลวงพ่อโบสถ์บน พระพุทธรูปปางสมาธิ ไม่ปรากฏหลักฐานการสร้าง แต่เชื่อกันว่าสร้างโดยสานไม้ไผ่หล่อปูนตามแบบโบราณ[2]

ภายในพระอุโบสถหลังปัจจุบันประดิษฐาน พระพุทธอังคีรสมุนีนารถอุรคอาสน์อำไพ พระพุทธรูปปางนาคปรก บริเวณฐานชุกชีด้านหลังพระประธานบรรจุอัฐิโดยด้านซ้าย ปรากฏจารึกพระนาม จอมพล พระเจ้าบรมวงศ์เธอ กรมหมื่นสุรินทรรักษ์ (อรุณ ฉัตรกุล) อดีตผู้บัญชาการโรงเรียนนายร้อยพระจุลจอมเกล้า ส่วนด้านขวาปรากฏจารึกพระนาม “ฉัตรกุล สายหม่อมเจ้ากลาง” นอกจากนี้ในพระอุโบสถยังประดิษฐาน พระพุทธมารวิชัยอภัยปรปักษ์อัครวิบูล ซึ่งเป็น พระพุทธรูปปางมารวิชัย สันนิษฐานจากพุทธลักษณะว่าเป็นพระพุทธรูปศิลปะสุโขทัย

บริเวณลานวัดใกล้กับแม่น้ำเจ้าพระยา ประดิษฐาน พระพุทธบัณฑูรมูลประดิษฐ์สถิตไสยาสน์ พระพุทธรูปปางไสยาสน์ศิลปะสมัยรัตนโกสินทร์ตอนต้น สร้างราวปี พ.ศ.2364 ในอดีตองค์พระถูกน้ำท่วมทุกช่วงน้ำหลาก พระราชวิจิตรการ เจ้าอาวาทในขณะนั้นจึงบูรณะซ่อมแซมครั้งใหญ่ โดยอัญเชิญยกองค์พระนอนขึ้นให้สูงจากลาน ในปี พ.ศ. 2552

คำถาม: วัดเศวตฉัตรวรวิหารบรูณะครั้งใหญ่โดยใคร
คำตอบ: พระเจ้าบรมวงศ์เธอ กรมหมื่นสุรินทรรักษ์

คำถาม: โดยอัญเชิญยกองค์พระนอนขึ้นให้สูงจากลานเมื่อปีอะไร
คำตอบ: พ.ศ. 2552
สุรักษ์ สุขเสวี

สุรักษ์ สุขเสวี เกิดวันที่ 10 ตุลาคม 2510 ที่โรงพยาบาลหมอสงวน อ.ดำเนินสะดวก จ.ราชบุรี เป็นบุตรคนที่ 5 ของนายวิเชียร สุขเสวี และนางเฉลียว สุขเสวี (สถาพรศิริกุล) สุรักษ์เป็นนักเดินทางตั้งแต่เด็กเพราะครอบครัวมีอาชีพค้าผลไม้ส่ง จึงมักติดรถบรรทุกไปเที่ยวต่างจังหวัดทุกภาคของประเทศไทยด้วยเสมอ ทำให้สุรักษ์ได้ซึมซับบทเพลงทั้งลูกทุ่ง ลูกกรุง และเพลงสากลในยุค 1970 ที่ทั้งพี่ชายและคนขับรถบรรทุกผลัดเปลี่ยนกันเปิดให้ฟัง เป็นพื้นฐานสำคัญให้เขารู้จักความสละสลวยงดงามทั้งภาษาและท่วงทำนองของบทเพลงแต่ละแบบทั้งเพลงไทยและสากล จึงไม่ใช่เรื่องแปลก ที่สุรักษ์เป็นหนึ่งในนักแต่งเพลงจำนวนน้อยคนที่สามารถเขียนเพลงด้วยภาษากลอนกวีได้แบบเพลง “วิมานดิน” (นันทิดา แก้วบัวสาย) หรือ “ลมหนาวและดาวเดือน” (ปนัดดา เรืองวุฒิ) , รัตนโกสินทร์ (สุรสีห์ อิทธิกุล) , King Of Kings ฯลฯ

คำถาม: สุรักษ์ สุขเสวี เกิดวันที่เท่าไร
คำตอบ: 10 ตุลาคม 2510

คำถาม: สุรักษ์ สุขเสวี เกิดที่โรงพยาบาลอะไร
คำตอบ: โรงพยาบาลหมอสงวน

คำถาม: สุรักษ์ สุขเสวี อยู่จังหวัดอะไร
คำตอบ: จ.ราชบุรี

คำถาม: สุรักษ์ สุขเสวี มีอาชีพอะไร
คำตอบ: นักแต่งเพลง
อีเลียด

อีเลียด (กรีก: Ἰλιάς Ilias; อังกฤษ: Iliad) เป็นหนึ่งในสองบทกวีมหากาพย์กรีกโบราณของโฮเมอร์ ซึ่งเล่าเรื่องราวของสงครามเมืองทรอยในช่วงปีที่สิบอันเป็นปีที่สิ้นสุดสงคราม เชื่อกันว่า อีเลียด ถูกแต่งขึ้นในช่วงศตวรรษที่แปดก่อนคริสตกาล นักวิชาการหลายคนเชื่อว่า บทกวีเรื่องนี้เป็นวรรณกรรมที่เก่าแก่ที่สุดในภาษากรีกโบราณ จึงถือได้ว่าเป็นวรรณกรรมชิ้นแรกของยุโรป แม้จะมีชื่อผู้ประพันธ์ปรากฏเพียงคนเดียว แต่จากลักษณะของบทกวีที่บอกเล่าสืบต่อกันมาแบบปากเปล่ารุ่นต่อรุ่น จึงมีความเป็นไปได้ว่ามีผู้ประพันธ์มากกว่าหนึ่งคน

เรื่องราวในบทกวีบรรยายถึงเหตุการณ์ในปีที่สิบซึ่งเป็นปีสุดท้ายของเหตุการณ์ที่ชาวกรีกบุกยึดนครอีเลียน หรือเมืองทรอย คำว่า "อีเลียด" หมายถึง "เกี่ยวกับอีเลียน" (ภาษาละตินเรียก อีเลียม (Ilium)) อันเป็นชื่อเรียกส่วนนครหลวง ซึ่งแตกต่างกับ ทรอย (ตุรกี: Truva; กรีก: Τροία, Troía; ละติน: Troia, Troiae) อันหมายถึงนครรัฐที่อยู่ล้อมรอบอีเลียม แต่คำทั้งสองคำนี้มักใช้รวมๆ กันหมายถึงสถานที่แห่งเดียวกัน

คำถาม: อีเลียดคืออะไร
คำตอบ: หนึ่งในสองบทกวีมหากาพย์กรีกโบราณของโฮเมอร์

คำถาม: อีเลียดเป็นเรื่องราวเกี่ยวกับอะไร
คำตอบ: สงครามเมืองทรอยในช่วงปีที่สิบอันเป็นปีที่สิ้นสุดสงคราม
ริชาร์ด รอเจอส์

ริชาร์ด รอเจอส์ (อังกฤษ: Richard Rogers) เกิดเมื่อวันที่ 23 กรกฎาคม ค.ศ. 1933 เป็นสถาปนิกชาวอังกฤษ มีผลงานการออกแบบในลักษณะสมัยใหม่นิยมและคติคำนึงประโยชน์ (functionalist) เขาเกิดที่เมืองฟลอเรนซ์ ในปี 1933 เข้าศึกษาที่สมาคมสถาปัตยกรรม วิทยาลัยสถาปัตยกรรม ในลอนดอน ก่อนที่จะมาจบการศึกษาจาก Yale School of Architecture ในปี 1962

คำถาม: ริชาร์ด รอเจอส์ เกิดวันที่เท่าไร
คำตอบ: 23 กรกฎาคม ค.ศ. 1933

คำถาม: ริชาร์ด รอเจอส์ มีอาชีพอะไร
คำตอบ: สถาปนิกชาวอังกฤษ

คำถาม: ริชาร์ด รอเจอส์ มีผลงานการออกแบบในลักษณะอย่างไร
คำตอบ: สมัยใหม่นิยมและคติคำนึงประโยชน์

คำถาม: ริชาร์ด รอเจอส์ เกิดที่เมืองอะไร
คำตอบ: เมืองฟลอเรนซ์

คำถาม: ริชาร์ด รอเจอส์ เข้าศึกษาที่สมาคมอะไร
คำตอบ: สถาปัตยกรรม วิทยาลัยสถาปัตยกรรม ในลอนดอน
ต้นมะคำดีควาย 

มะคำดีควาย 
ชื่อวิทยาศาสตร์ : Sapindus emarginatus  Wall.
วงศ์ : Sapindaceae
ชื่อสามัญ : Soapberry
ชื่ออื่น : ประคำดีควาย
ลักษณะ :  ไม้ยืนต้น สูง 10-30 เมตร ใบประกอบแบบขนนก เรียงสลับ ใบย่อยรูปไข่หรือรูปไข่แกมขอบขนาน กว้าง 5-7 ซม. ยาว 10-14 ซม. ดอกช่อ ออกที่ปลายกิ่ง แยกเพศ อยู่บนต้นเดียวกัน กลีบดอกสีนวล ผลเป็นผลสด รูปกลม
ประโยชน์ทางสมุนไพร :  ตำรายาไทยใช้ผลทุบให้แตก แช่น้ำล้างหน้า รักษาผิว แก้รังแค แก้ชันนะตุ (โรคผิวหนังพุพองบนศีรษะเด็ก) มีรายงานว่าเนื้อผลมีสารซาโปนินที่มีฤทธิ์ยับยั้งการเจริญของเชื้อราที่ทำให้เกิดโรคกลากได้ดี

คำถาม: ต้นมะคำดีควายมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ : Sapindus emarginatus  Wall.

คำถาม: ต้นมะคำดีควายจัดได้ว่าเป็นพรรณไม้ในวงศ์ใด
คำตอบ: วงศ์ : Sapindaceae
เอโอวีน

เอโอวีนเป็นบุตรีของแม่ทัพเอโอมุนด์ กับเธโอดวีน (น้องสาวของกษัตริย์เธโอเดน) แห่งอาณาจักรโรฮัน เป็นน้องสาวของเอโอแมร์ ซึ่งภายหลังได้เป็นกษัตริย์องค์ที่ 17 ของโรฮัน บิดามารดาของทั้งสองเสียชีวิตตั้งแต่พวกเขายังเล็ก ทั้งเอโอแมร์และเอโอวีนจึงเติบโตขึ้นมาในราชสำนักด้วยความอุปการะของลุงคือเธโอเดน ในวังทองเมดูเซลด์ แห่งเอโดรัส

ตามเนื้อเรื่องบรรยายถึงเอโอวีนว่า เป็นสตรีที่มีร่างสูงโปร่ง ผมสีทอง มีใบหน้างดงาม ทว่ามีจิตใจกล้าหาญกร้าวแกร่งไม่แพ้บุรุษ เอโอวีนได้รู้จักกับอารากอร์นเมื่อครั้งที่เขาเดินทางมากับแกนดัล์ฟ เลโกลัส และกิมลี เพื่อช่วยเธโอเดนให้พ้นจากคำสาปของซารูมาน นางหลงรักอารากอร์น แต่ก็ไม่สมหวัง

ในระหว่างสงครามแหวน เมื่อทัพโรฮันได้รับการร้องขอความช่วยเหลือ และยกไปช่วยอาณาจักรกอนดอร์ในการรบที่สมรภูมิทุ่งเพเลนนอร์ เอโอวีนได้ปลอมตัวเป็นชาย ลอบติดตามไปในกองทัพด้วย นางใช้ชื่อขณะปลอมตัวว่า เดิร์นเฮล์ม (Dernhelm) ในการรบที่ทุ่งเพเลนนอร์นี้เอง นางได้ต่อสู้กับราชันขมังเวทย์ หรือวิชคิง ตามคำทำนายของกลอร์ฟินเดลกล่าวว่า "ราชันขมังเวทย์จะไม่มีวันตายด้วยน้ำมือของบุรุษใด" แต่เอโอวีนผู้ซึ่งไม่ใช่บุรุษ (นางเป็นสตรี) และเมอร์รี่ผู้ไม่ใช่บุรุษ (เขาเป็นฮอบบิท!) จึงสามารถจ้วงแทงวิชคิง และสังหารเขาได้

หลังการรบครั้งนั้น เอโอวีนได้รับบาดเจ็บสาหัส และได้มารักษาตัวที่หออภิบาลในเมืองมินัสทิริธ ที่นี่นางจึงได้พบรักกับฟาราเมียร์ บุตรแห่งเดเนธอร์ และได้วิวาห์กันหลังจากสิ้นสุดสงครามแหวน ฟาราเมียร์ได้เป็นเจ้าชายแห่งอิธิลิเอน นางจึงได้เป็นเลดี้แห่งอิธิลิเอน ทั้งสองมีหลานชื่อ บาราเฮียร์ ซึ่งเป็นผู้เขียนบันทึกเรื่อง 'ตำนานของอารากอร์นกับอาร์เวน' ในยุคที่สี่

คำถาม: เอโอวีนเป็นบุตรีของใคร?
คำตอบ: แม่ทัพเอโอมุนด์ กับเธโอดวีน

คำถาม: ศักดิ์ฐานะอีกอย่างของเธโอดวีนคืออะไร?
คำตอบ: น้องสาวของกษัตริย์เธโอเดน

คำถาม: เอโอวีนเป็นน้องสาวของใคร?
คำตอบ: เอโอแมร์

คำถาม: รูปลักษณ์ของเอโลวีน?
คำตอบ: เป็นสตรีที่มีร่างสูงโปร่ง ผมสีทอง มีใบหน้างดงาม

คำถาม: เอโลวีนเคยใช้ชื่อปลอมว่าอะไร?
คำตอบ: เดิร์นเฮล์ม (Dernhelm)
แบร์ กริล

แบร์ กริล (Bear Grylls) มีชื่อจริงว่า เอ็ดเวิร์ด ไมเคิล กริล (Edward Michael Grylls) เกิดเมื่อ 7 มิถุนายน 1974 ในตระกูลผู้ดีในประเทศไอร์แลนด์เหนือ ปัจจุบันอายุ 44 ปี มีลูกชาย 3 คน ความชื่นชอบในการผจญภัยมาจากการที่มีพ่อที่เคยเป็นทหารราชนาวี เวลาพ่อไปลุยป่าออกแคมป์ที่ไหนแบร์ก็จะไปด้วย ทำให้เขามีสกิลการเอาตัวรอดที่ฝังหัวมาตั้งแต่เด็กๆเลยหล่ะ

กริลส์ พูดได้ 3 ภาษา อังกฤษ , สเปน และ ฝรั่งเศส
คาราเต้สายดำสองสาย
จบปริญญาสาขาสเปนและละตินอเมริกันศึกษา ที่เบิร์คเบ็ค มหาวิทยาลัยลอนดอน ด้วยคะแนนเกียรตินิยมอันดับ 2

ครอบครัวของ แบร์ กริล ย้ายมาอยู่ประเทศอังกฤษเมื่อเขาอายุ 4 ขวบ ทำให้เขาได้มีโอกาสเป็นทหารหน่วยรบพิเศษของกองทัพสหราชอาณาจักร หรือก็คือหน่วย SAS สุดโด่งดัง นั่นเอง (มีผู้สมัครกว่า 100 ราย คัดเลือกจนเหลือเพียง 6 รายเท่านั้น) แต่ประสบอุบัติเหตุจากการโดดร่มที่ประเทศแซมเบียในปี 1996 อาการบาดเจ็บสาหัสนี้ทำให้ เขาถูกปลดประจำการ และ 18 เดือนให้หลัง เขาก็สร้างชื่อเสียงให้ตนเองโดยการพิชิตยอดเขาเอเวอร์เรสต์ในปี 1998 ด้วยวัย 23 ปี ก่อนที่จะมาทำรายการ Man VS Wild แบร์ยังเคยทำอะไรบ้าๆมาแล้วมากมาย

คำถาม: แบร์ กริล มีจริงว่าอะไร
คำตอบ: เอ็ดเวิร์ด ไมเคิล กริล

คำถาม: เกิดวันที่อะไร
คำตอบ: 7 มิถุนายน 1974

คำถาม: ปัจจุบันอายุเท่าไร
คำตอบ: 44 ปี

คำถาม: มีลูกกี่คน
คำตอบ: ลูกชาย 3 คน

คำถาม: พ่อของแบร์ กริลมีอาชีพอะไร
คำตอบ: ทหารราชนาวี

คำถาม: แบร์ กริลมีความชอบอะไร
คำตอบ: การผจญภัย

คำถาม: แบร์ กริลพูดได้กี่ภาษา
คำตอบ: 3 ภาษา

คำถาม: แบร์ กริลเรียนจบอะไร
คำตอบ: ปริญญาสาขาสเปนและละตินอเมริกันศึกษา

คำถาม: แบร์ กริล จบมาจากมหาวิทยาลัยอะไร
คำตอบ: มหาวิทยาลัยลอนดอน

คำถาม: แบร์กิล เคยเข้าหน่วยทหารอะไร
คำตอบ: หน่วยรบพิเศษของกองทัพสหราชอาณาจักร

คำถาม: แบร์กิล ประสบอุบัติเหตุอะไร ทำให้ออกจากหน่วย
คำตอบ: ประสบอุบัติเหตุจากการโดดร่ม

คำถาม: แบร์ กริลสร้างชื่อเสียงหลังจากออกจากองทัพ ด้วยการทำอะไร
คำตอบ: พิชิตยอดเขาเอเวอร์เรสต์
เจ้ากอง

         เจ้ากอง หรือขุนหลวงพระเสด็จกอน เดิมคือขุนหลวงกอง หรือ กอน หรือกน เกิดเมื่อประมาณ พ.ศ. 2019 รับราชการในรัชสมัยพระศรีสุคนธบท ต่อมา ใน พ.ศ. 2051 ได้ก่อกบฏและตั้งตัวเป็นใหญ่ที่เมืองบาสาณ พระศรีสุคนธบทหนีไป จนถูกปลงพระชนม์ที่แม่น้ำสตึงแสน ส่วนเจ้าพระยาจันทราชาหนีไปกรุงศรีอยุธยา ต่อมาได้ออกมาครองราชสมบัติที่เมืองโพธิสัตว์ภายใต้การสนับสนุนของสยาม ต่อมา ทั้งสองฝ่ายได้ยกทัพมารบกัน และเจ้ากองเป็นฝ่ายพ่ายแพ้เมื่อ พ.ศ. 2072 และถูกประหารชีวิต

คำถาม: เจ้ากอง หรืออีกชื่อหนึ่งคือ ?
คำตอบ: ขุนหลวงพระเสด็จกอน

คำถาม: พระศรีสุคนธบทหนีไป จนถูกปลงพระชนม์ที่แม่น้ำสตึงแสน ส่วนเจ้าพระยาจันทราชาหนีไปที่ใด ?
คำตอบ: กรุงศรีอยุธยา
เซเบิล

เซเบิล (อังกฤษ: sable; ชื่อวิทยาศาสตร์: Martes zibellina) เป็นสัตว์เลี้ยงลูกด้วยนมชนิดหนึ่ง ในอันดับสัตว์กินเนื้อ ในวงศ์เพียงพอน
เซเบิลจัดเป็นหมาไม้ชนิดหนึ่ง มีขนสีน้ำตาลเข้ม น้ำหนักเมื่อโตเต็มที่อาจหนักได้ถึง 4 กิโลกรัม
พบกระจายพันธุ์อย่างกว้างขวางในภูมิภาคเอเชียเหนือและเอเชียกลาง ตั้งแต่เทือกเขายูรัลไปจนถึงไซบีเรีย, ภาคเหนือของมองโกเลีย และจีน, บนเกาะฮอกไกโดของประเทศญี่ปุ่น ในอดีตเซเบิลเคยมีในพื้นที่รัสเซียยุโรป ไปจนถึงโปแลนด์และสแกนดิเนเวีย
ขนของเซเบิลจะถูกล่าเพื่อทำเป็นเสื้อขนสัตว์ที่มีมูลค่าและราคาแพง ในอดีต ชาวพื้นเมืองไซบีเรียจะส่งขนเซเบิลเพื่อเป็นบรรณาการแก่จีนและมองโกล ต่อมาการมอบขนของเซเบิลให้กันกลายเป็นประเพณีหนึ่งในทางการทูต ซึ่งขนของเซเบิลจะมีราคาแพงกว่าหมาไม้ชนิดอื่น อีกทั้งขนหางยังใช้เป็นพู่กันที่มีคุณภาพดีอีกด้วย[2]

ปัจจุบัน การล่าเซเบิลยังคงมีอยู่ โดยใช้ปืนไรเฟิลและสุนัขพันธุ์ล่าเหยื่อในการดมกลิ่นและไล่ล่า เช่น ไซบีเรียนฮัสกี้

คำถาม: เซเบิลคืออะไร
คำตอบ: เป็นสัตว์เลี้ยงลูกด้วยนมชนิดหนึ่ง ในอันดับสัตว์กินเนื้อ ในวงศ์เพียงพอน

คำถาม: เซเบิลมีลักษณะเป็นแบบใด
คำตอบ: มีขนสีน้ำตาลเข้ม น้ำหนักเมื่อโตเต็มที่อาจหนักได้ถึง 4 กิโลกรัม

คำถาม: ในอดีตเซเบิลเคยมีในพื้นที่ใด
คำตอบ: รัสเซียยุโรป ไปจนถึงโปแลนด์และสแกนดิเนเวีย

คำถาม: ขนของเซเบิลมีประโยชน์อย่างไร
คำตอบ: ทำเป็นเสื้อขนสัตว์ที่มีมูลค่าและราคาแพง

คำถาม: ปัจจุบันการล่าเซเบิลมีลักษณะแบบใด
คำตอบ: ช้ปืนไรเฟิลและสุนัขพันธุ์ล่าเหยื่อในการดมกลิ่นและไล่ล่า
ปลาชะโด

ปลาชะโด เป็นปลาน้ำจืดขนาดใหญ่ชนิดหนึ่ง มีชื่อวิทยาศาสตร์ว่า Channa micropeltes อยู่ในวงศ์ปลาช่อน (Channidae) จัดเป็นปลาที่มีขนาดใหญ่ที่สุดในวงศ์นี้ โดยมีขนาดโตเต็มที่ได้ถึง 1 เมตร หรือ 1.5 เมตร น้ำหนักถึง 20 กิโลกรัม มีรูปร่างลำตัวค่อนข้างกลมยาว พื้นลำตัวสีน้ำตาลอมเขียว มีลายประสีดำกระจายทั่วตัว ภายในปากมีฟันแหลมคม เมื่อยังเป็นปลาขนาดเล็กจะมีสีลำตัวเป็นสีน้ำตาลและมีแถบสีดำ, ส้ม และเหลืองพาดตามความยาวลำตัว 2 แถบ บริเวณหางสีแดงสด เมื่อเริ่มโตขึ้นมาสีและลายจะเริ่มจางหายไปกลายเป็นสีเขียวอมน้ำตาลคล้ายสีของเปลือกหอยแมลงภู่แทน
โดยการที่สีของปลาเปลี่ยนไปตามวัยนี้ ปลาชะโดจึงมีชื่อเรียกต่างออกไปตามวัย เมื่อยังเป็นลูกปลาจะถูกเรียกว่า "ลูกครอก" หรือ "ชะโดป๊อก" เมื่อโตเต็มที่แล้วจะถูกเรียกว่า "ชะโดแมลงภู่" ตามสีของลำตัว หากสีดำจะเรียกว่า "ชะโดถ่าน"
นอกจากจะเป็นปลาที่ใหญ่ที่สุดในวงศ์นี้แล้ว ยังมีอัตราการเจริญเติบโตเร็วที่สุดในวงศ์ปลาช่อน และยังมีอุปนิสัยดุร้ายมากที่สุดด้วย โดยเฉพาะอย่างยิ่งในฤดูผสมพันธุ์ปลาตัวผู้ซึ่งเป็นผู้ดูแลไข่และลูกอ่อน จะกัดและทำร้ายสัตว์ทุกชนิดที่ผ่านเข้ามาใกล้รัง ไม่เว้นแม้กระทั่งมนุษย์ จึงมักมีผู้ถูกปลาชะโดกัดทำร้ายบ่อย ๆ ในช่วงนี้ ฤดูผสมพันธุ์ของปลาชะโดจะมีขึ้นในเดือนกรกฎาคม-กันยายน รังมีการตีแปลงใกล้ชายฝั่ง เรียกว่า "ชะโดตีแปลง"
เป็นปลาที่พบได้ทุกภาคของประเทศ และพบในประเทศใกล้เคียงเช่น มาเลเซีย, อินโดนีเชีย ตอนใต้ของจีน และประเทศอื่น ๆ ในภูมิภาคเอเชียตะวันออกเฉียงใต้ ด้วย

คำถาม: ปลาชะโดมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Channa micropeltes

คำถาม: ปลาชะโดเป็นปลาน้ำจืดที่จัดอยู่ในวงศ์ใด
คำตอบ: วงศ์ปลาช่อน (Channidae)
ปลาใบโพ

ปลาใบโพ (หรือสะกดว่า ปลาใบโพธิ์) หรือ ปลาใบปอ หรือ ปลาแมลงปอ
(อังกฤษ: Banded sicklefish, Concertina fish; ชื่อวิทยาศาสตร์: Drepane longimana) เป็นปลาทะเลชนิดหนึ่ง ในวงศ์ปลาใบโพ (Drepaneidae)
มีลำตัวป้อมสั้นเกือบกลม ด้านข้างแบน ดูคล้ายใบโพ อันเป็นที่มาของชื่อเรียก สันหลังโค้งนูน หัวค่อนข้างใหญ่ จะงอยปากสั้น นัยน์ตาโต บริเวณระหว่างตาโค้งนูนออกมา ปากเล็กและยืดหดได้ มีฟันเล็กและแหลมคมบนขากรรไกรบนและล่าง ลำตัวด้านบนสีขาวปนเทาและมีจุดเล็ก ๆ สีส้มเรียงเป็นแถวขวางลำตัวจำนวน 4-11 แถว ซึ่งแตกต่างจากปลาใบโพจุด (D. punctata) ที่มีแถบสีเทาเรียงในลักษณะเดียวกัน ปลาวัยอ่อนจะมีแถบสีดำในบริเวณที่เป็นจุดสีส้ม
มีความยาวประมาณ 20-25 เซนติเมตร พบใหญ่ที่สุดได้ถึง 40 เซนติเมตร พบอาศัยอยู่บริเวณพื้นท้องน้ำที่เป็นกรวดทรายใกล้แนวปะการังและแหล่งน้ำกร่อย กินสัตว์น้ำที่ไม่มีกระดูกสันหลังขนาดเล็กเป็นอาหาร พบกระจายพันธุ์ตั้งแต่อินเดียจนถึงออสเตรเลียตอนเหนือ ในประเทศไทยพบได้ทั้งฝั่งอ่าวไทยและอันดามัน
จัดเป็นปลาเศรษฐกิจชนิดหนึ่ง

คำถาม: ปลาใบโพมีขื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Drepane longimana

คำถาม: ปลาใบโพเป็นปลาที่จัดอยู่ในวงศ์ใด
คำตอบ: วงศ์ปลาใบโพ (Drepaneidae)
อาคารขุนอำไพพาณิชย์

อาคารขุนอำไพพาณิชย์ หรือที่ชาวเมืองศรีสะเกษเรียกกันทั่วไปว่า ตึกขุนอำไพ ตั้งอยู่ในย่านเมืองเก่าเทศบาลเมืองศรีสะเกษ บนถนนอุบล (ฝั่งขาออกไปยังจังหวัดอุบลราชธานี) ตำบลเมืองใต้ อำเภอเมืองศรีสะเกษ ห่างจากศาลากลางจังหวัดศรีสะเกษไปทางตะวันออกประมาณ 4 กิโลเมตร

เป็นบ้านที่พักอาศัยเก่าของขุนอำไพพาณิชย์ (ทองอินทร์ นาคสีหราช) คหบดีชาวศรีสะเกษ ก่อสร้างขึ้นใน พ.ศ. 2468 ได้รับการบูรณะและอนุรักษ์ไว้โดยทายาทขุนอำไพพาณิชย์ร่วมกับกรมศิลปากร จึงได้รับรางวัลสถาปัตยกรรมดีเด่น ด้านการอนุรักษ์สถาปัตยกรรมในเขตเมือง ที่มีคุณค่าควรแก่การอนุรักษ์ จากสมาคมสถาปนิกสยาม ในพระบรมราชูปถัมภ์ เมื่อ พ.ศ. 2530 เนื่องจากมีความโดดเด่นทางด้านศิลปะ สถาปัตยกรรมและประวัติศาสตร์ความเป็นมา [1] ต่อมา ใน พ.ศ. 2538 กรมศิลปากรได้ประกาศขึ้นทะเบียนเป็นโบราณสถานสำคัญ

คำถาม: อาคารขุนอำไพพาณิชย์ หรือที่ชาวเมืองอะไร
คำตอบ: ชาวเมืองศรีสะเกษ

คำถาม: อาคารขุนอำไพพาณิชย์ โดยทั่วเรียกว่าอะไร
คำตอบ: ตึกขุนอำไพ

คำถาม: อาคารขุนอำไพพาณิชย์ ตั้งอยู่ย่านเมืองอะไร
คำตอบ: เมืองเก่าเทศบาลเมืองศรีสะเกษ

คำถาม: อาคารขุนอำไพพาณิชย์ ห่างจากศาลากลางจังหวัดศรีสะเกษไปทางตะวันออกประมาณเท่าไร
คำตอบ: 4 กิโลเมตร

คำถาม: อาคารขุนอำไพพาณิชย์ เป็นบ้านที่พักอาศัยเก่าของใคร
คำตอบ: ขุนอำไพพาณิชย์ (ทองอินทร์ นาคสีหราช)
หม่อมเจ้าจรูญฤทธิ์เดช ชยางกูร

หม่อมเจ้าจรูญฤทธิ์เดช ชยางกูร เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก) เมื่อวันที่ 10 มกราคม พ.ศ. 2475 (พ.ศ. 2476) และเป็นพระราชนัดดาในพระบาทสมเด็จพระจอมเกล้าเจ้าอยู่หัว[1]

หม่อมเจ้าจรูญฤทธิ์เดช ชยางกูร มีเจ้าพี่ร่วมหม่อมมารดาสององค์ คือหม่อมเจ้าเวียงวัฒนา ชยางกูร และหม่อมเจ้าอุทัยเที่ยง ชยางกูร

คำถาม: หม่อมเจ้าจรูญฤทธิ์เดช ชยางกูร เป็นพระโอรสของใคร
คำตอบ: พระเจ้าบรมวงศ์เธอ กรมหมื่นพงษาดิศรมหิป ประสูติ

คำถาม: หม่อมเจ้าจรูญฤทธิ์เดช ชยางกูร ประสูติเมื่อไหร่
คำตอบ: วันที่ 10 มกราคม พ.ศ. 2475
สมเด็จพระราชินีนาถฆัวนาแห่งกัสติยา

สมเด็จพระราชินีนาถฆัวนาแห่งกัสติยา (สเปน: Juana I de Castilla) หรือที่เรียกว่า ฆัวนาผู้บ้าคลั่ง (Juana la Loca) เป็นพระราชธิดาในพระเจ้าเฟร์นันโดที่ 2 แห่งอารากอน และสมเด็จพระราชินีนาถอิซาเบลที่ 1 แห่งกัสติยา เมื่อมีพระชนมายุ 16 พรรษา ทรงอภิเษกสมรสกับเจ้าชายฟิลิปแห่งออสเตรีย พระราชโอรสในสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ และพระนางมารี เดอ บูร์กอญ การอภิเษกสมรสเป็นไปเพื่อการสร้างความมั่นคงทางการเมืองของสเปน สานความสัมพันธ์กับราชวงศ์ต่าง ๆ ในยุโรปเช่นเดียวกันกับการอภิเษกสมรสของพระโอรสธิดาองค์อื่น ๆ

คำถาม: สมเด็จพระราชินีนาถฆัวนาแห่งกัสติยาถูกขนานนามว่าอะไร
คำตอบ: ฆัวนาผู้บ้าคลั่ง

คำถาม: สมเด็จพระราชินีนาถฆัวนาแห่งกัสติยาเป็นพระราชโอรสของใคร
คำตอบ: พระเจ้าเฟร์นันโดที่ 2 แห่งอารากอน และสมเด็จพระราชินีนาถอิซาเบลที่ 1 แห่งกัสติยา

คำถาม: ทรงอภิเษกสมรสกับผู้ใด
คำตอบ: เจ้าชายฟิลิปแห่งออสเตรีย

คำถาม: เจ้าชายฟิลิปแห่งออสเตรียเป็นพระราชโอรสของใคร
คำตอบ: สมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ และพระนางมารี เดอ บูร์กอญ
หม่อมหลวงขาบ กุญชร

พลโท หม่อมหลวงขาบ กุญชร (10 ตุลาคม พ.ศ. 2448-19 กันยายน พ.ศ. 2529) อดีตเลขาธิการนายกรัฐมนตรี (จอมพล ป. พิบูลสงคราม)[1] และอดีตโฆษกประจำสำนักนายกรัฐมนตรี ในรัฐบาลของจอมพลสฤษดิ์ ธนะรัชต์
หม่อมหลวงขาบ กุญชร หรือในอีกชื่อหนึ่งว่า หม่อมหลวงขาบมงคล เกิดเมื่อวันที่ 10 ตุลาคม พ.ศ. 2448 ในวังของพระเจ้าบรมวงศ์เธอ พระองค์เจ้ากุญชร กรมพระพิทักษเทเวศร์ (วังบ้านหม้อ) เป็นบุตรคนที่ 30 ของพันเอก เจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) และหม่อมจันทร์ กุญชร ณ อยุธยา ได้รับประทานนาม "ขาบมงคล" จากพระสัมพันธวงศ์เธอ พระองค์เจ้าพรรณราย

หม่อมหลวงขาบ สมรสครั้งแรกกับ นางสาวเทียบ ฤทธาคนี (2455-2511)ธิดานายพันโท พระยาทัพพสาธก์เสนา (นวม ฤทธาคนี)และคุณหญิงเนย มีบุตร-ธิดา รวม 6 คนคือ

ทวีวัฒน์ กุญชร ณ อยุธยา
พันตำรวจเอก (พิเศษ) วรวัฒน์ กุญชร ณ อยุธยา
อุรัชช์ ลอเรนส์
พลโท วิวัฒน์ กุญชร ณ อยุธยา
กนิษฐา วิลสัน
เทียมแข จรูญโรจน์ ณ อยุธยา สมรสกับไชยา สุริยัน
ภายหลังคุณเทียบ ถึงแก่กรรมแล้ว จึงได้สมรสอีกครั้งกับสินีนาฏ โพธิเวส นักแสดงอาวุโส มีบุตรสาว 3 คน คือ

เตือนใจ ดีเทศน์
เพ็ญแข กุญชร ณ อยุธยา
พิมพ์แข กุญชร ณ อยุธยา นักแสดง
หม่อมหลวงขาบ ถึงแก่อนิจกรรมด้วยโรคชรา เมื่อวันที่ 19 กันยายน พ.ศ. 2529

คำถาม: หม่อมหลวงขาบ กุญชร มีชีวิตอยู่ในช่วงไหน
คำตอบ: 10 ตุลาคม พ.ศ. 2448-19 กันยายน พ.ศ. 2529

คำถาม: หม่อมหลวงขาบ กุญชร อดีตทำอาชีพอะไร
คำตอบ: เลขาธิการนายกรัฐมนตรี

คำถาม: หม่อมหลวงขาบ กุญชร มีอีกชื่อหนึ่งว่าอะไร
คำตอบ: หม่อมหลวงขาบมงคล

คำถาม: หม่อมหลวงขาบ กุญชร เป็นบุตรคนที่เท่าไร
คำตอบ: 30
โรงละครโรมันแห่งออร็องฌ์

โรงละครแห่งออร็องฌ์ (อังกฤษ: Ancient Theatre of Orange, ฝรั่งเศส: Théâtre antique d'Orange) เป็นโรงละครโรมันที่ตั้งอยู่ที่เมืองออร็องฌ์ทางตะวันออกเฉียงใต้ของประเทศฝรั่งเศส สร้างราวช่วงต้นคริสต์ศตวรรษที่ 1 ซึ่งในปัจจุบันอยู่ภายใต้การดูแลของเทศบาลเมืองออร็องฌ์ และใช้เป็นที่จัดงานอุปรากรช่วงฤดูร้อนประจำปี (Chorégies d'Orange)อีกด้วย

ตัวโรงละครจัดเป็นโรงละครโรมันที่ยังอยู่ในสภาพดีที่สุดแห่งหนึ่งของโลก ที่รอดพ้นจากยุคจักรวรรดิโรมันล่มสลาย ยุคกลาง และยุคสงครามศาสนา และในปีค.ศ. 1981 องค์การยูเนสโก ได้ประกาศให้โรงละครเป็นมรดกโลกร่วมกับประตูชัยแห่งออร็องฌ์

คำถาม: โรงละครแห่งออร็องฌ์อยู่ประเทศอะไร ?
คำตอบ: ฝรั่งเศส

คำถาม: โรงละครแห่งออร็องฌ์คือ ?
คำตอบ: เป็นโรงละครโรมันที่ตั้งอยู่ที่เมืองออร็องฌ์ทางตะวันออกเฉียงใต้ของประเทศฝรั่งเศส

คำถาม: โรงละครแห่งออร็องฌ์ สร้างราวช่วงใด ?
คำตอบ: ต้นคริสต์ศตวรรษที่ 1

คำถาม: ในปีค.ศ. 1981 องค์การยูเนสโก ได้ประกาศว่า ?
คำตอบ: โรงละครเป็นมรดกโลกร่วมกับประตูชัยแห่งออร็องฌ์

คำถาม: ตัวโรงละครจัดเป็นโรงละครโรมันที่ยังอยู่ในสภาพใด ?
คำตอบ: สภาพดีที่สุดแห่งหนึ่งของโลก
ฟาวน์ทินส์แอบบีย์

ฟาวน์ทินส์แอบบีย์ (อังกฤษ: Fountains Abbey /ˈfaʊntɪns/) เดิมเป็นแอบบีย์[1]โรมันคาทอลิกสังกัดคณะซิสเตอร์เชียนที่ตั้งอยู่ที่เทศมณฑลนอร์ธยอร์กเชอร์ที่ก่อตั้งเมื่อปี ค.ศ. 1132 ปัจจุบันเหลืออยู่เพียงแต่ซาก ฟาวน์ทินส์แอบบีย์เป็นซากแอบบีย์ที่ได้รับการรักษาอยู่ในสภาพที่ดีที่สุดในอังกฤษ ปัจจุบันเป็นขององค์การอนุรักษ์แห่งชาติ

ฟาวน์ทินส์แอบบีย์และสวนหลวงสตัดลีย์ไดัรับเลือกให้เป็นมรดกโลกโดยยูเนสโกในปีค.ศ. 1986 ในฐานะมรดกทางวัฒนธรรม

คำถาม: ฟาวน์ทินส์แอบบีย์คืออะไร
คำตอบ: เป็นแอบบีย์[1]โรมันคาทอลิกสังกัดคณะซิสเตอร์เชียนที่ตั้งอยู่ที่เทศมณฑลนอร์ธยอร์กเชอร์

คำถาม: ฟาวน์ทินส์แอบบีย์ก่อตั้งเมื่อไร
คำตอบ: ค.ศ. 1132

คำถาม: ฟาวน์ทินส์แอบบีย์ตั้งอยู่ที่ใด
คำตอบ: อังกฤษ

คำถาม: ฟาวน์ทินส์แอบบีย์ได้รับเลือกให้เป็นมรดกโลกในปีอะไร
คำตอบ: ค.ศ. 1986

คำถาม: ฟาวน์ทินส์แอบบีย์ได้รับเลือกให้เป็นมรดกโลกในสาขาอะไร
คำตอบ: มรดกทางวัฒนธรรม
Spring flower in LIG

Spring flower in LIG
รายละเอียดสินค้า
ใช้สำหรับงานตกแต่งภายในทั่วไป กั้นห้อง หรือ แบ่งพื้นที่ภายในห้องออกจากกัน รวมทั้ง หน้าบานตู้ ประตู และหน้าต่าง
คุณสมบัติ
ประเภทกระจกตกแต่งภายในแบบกระจกหลอมลวดลาย
ลวดลาย/ดีไซน์แบบลายหลุยส์
ขนาด W1830 x H2440 หนา 6 mm.
ไม่ทราบราคาสินค้า

คำถาม: ขอทราบชื่อสินค้าหน่อย
คำตอบ: Spring flower in LIG

คำถาม: ราคาเท่าไรหรอครับ
คำตอบ: ไม่ทราบราคาสินค้า

คำถาม: ขนาดของสินค้า
คำตอบ: ขนาด W1830 x H2440 หนา 6 mm.
ปลาโนรีเกล็ด 

ปลาโนรีเกล็ด หรือ ปลาโนรีเทวรูปปลอม (อังกฤษ: Schooling bannerfish, False moorish idol) เป็นปลาทะเลชนิดหนึ่ง มีชื่อวิทยาศาสตร์ว่า Heniochus diphreutes ในวงศ์ปลาผีเสื้อ (Chaetodontidae)
จัดเป็นปลาโนรีอีกชนิดหนึ่ง ที่มีความสวยงาม มีลักษณะและรูปร่างคล้ายเคียงกับปลาโนรีครีบยาว (H. acuminatus) มาก แต่ปลาโนรีเกล็ดมีรูปร่างที่ป้อมกลมกว่า และมีตาที่ใหญ่และจมูกที่เล็กกว่า 
มีความยาว โตเต็มที่ประมาณ 18 เซนติเมตร มีพฤติกรรมชอบอยู่รวมเป็นฝูงใหญ่ทำให้แลดูสวยงามบริเวณชายฝั่งหรือแนวปะการัง พบกระจายพันธุ์อยู่ในทะเลรอบ ๆ ทวีปแอฟริกา, ทะเลแดง, หมู่เกาะฮาวาย และออสเตรเลีย
เป็นปลาที่นิยมเลี้ยงเป็นปลาสวยงามอีกชนิดหนึ่ง

คำถาม: ปลาโนรีเกล็ดมีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Heniochus diphreutes

คำถาม: ปลาโนรีเกล็ดเป็นปลาที่จัดอยู่ในวงศ์ใด
คำตอบ: วงศ์ปลาผีเสื้อ (Chaetodontidae)

คำถาม: ปลาโนรีเกล็ดนั้นมีขนาดโตเต็มที่กี่เซนติเมตร
คำตอบ: โตเต็มที่ประมาณ 18 เซนติเมตร
ตอลิบาน

ฏอลิบาน หรือ ตอลิบาน หรือมักสะกดว่า ตาลีบัน (อังกฤษ: Taliban, อาหรับ: طالبان‎, ṭālibān หมายถึง "นักศึกษา" ในภาษาอาหรับ) เป็นกลุ่มก่อการร้ายอิสลามและกลุ่มการเมืองซึ่งปกครองพื้นที่ส่วนใหญ่ของประเทศอัฟกานิสถานและเมืองหลวงกรุงคาบูลในฐานะ "รัฐอิสลามแห่งอัฟกานิสถาน" นับแต่เดือนกันยายน พ.ศ. 2539 แต่ได้รับการรับรองทางการทูตจากสามรัฐเท่านั้น ได้แก่ ประเทศปากีสถาน ซาอุดีอาระเบีย และสหรัฐอาหรับเอมิเรตส์

หลังเหตุวินาศกรรม 11 กันยายน พ.ศ. 2544 ตาลีบันถูกโค่นล้มโดยปฏิบัติการเสรีภาพยั่งยืน (Operation Enduring Freedom) สมาชิกส่วนใหญ่หลบหนีไปยังปากีสถานประเทศเพื่อนบ้าน ที่ซึ่งมีการรวมกลุ่มกันใหม่เป็นขบวนการกบฏเพื่อสู้รบกับสาธารณรัฐอิสลามอัฟกานิสถาน ซึ่งก่อตั้งขึ้นในปลาย พ.ศ. 2544 และกองกำลังสนับสนุนด้านความมั่นคงนานาชาติ (International Security Assistance Force) นำโดยนาโต

ผู้นำตาลีบันส่วนใหญ่ได้รับอิทธิพลมาจากรากฐานนิยมเดียวบัน (Deobandi fundamentalism) สมาชิกหลายคนปฏิบัติตามบรรทัดฐานทางสังคมและวัฒนธรรมที่เรียกว่า "พัชตุนวาลี" (Pashtunwali) ขบวนการตาลีบันส่วนใหญ่ประกอบขึ้นจากสมาชิกชาวพัชตุน (Pashtun) ซึ่งเป็นกลุ่มชาติพันธุ์ใหญ่ที่สุดในอัฟกานิสถาน ผู้นำหลักของขบวนการตาลีบัน คือ มุลลาห์ มุฮัมมัด โอมาร์ (Mullah Mohammad Omar) ผู้บัญชาการดั้งเดิมของโอมาร์เป็น "อดีตผู้บัญชาการทหารหน่วยเล็กและครูมาดราซาห์ผสมกัน"

ขณะอยู่ในอำนาจ ตาลีบันได้บังคับใช้การตีความกฎหมายชารีอะฮ์หนึ่งในกฎหมายที่เข้มงวดที่สุดที่เคยมีมาในโลกมุสลิม อย่างไรก็ดี ข้อวิจารณ์ส่วนใหญ่มาจากนักวิชาการมุสลิมผู้นำ ตาลีบันได้เป็นข่าวฉาวโฉ่ในระดับโลกจากการปฏิบัติต่อสตรี

พันธมิตรของตาลีบันประกอบด้วยกองทัพปากีสถาน เช่นเดียวกับกลุ่มในอาหรับและเอเชียกลาง อัลกออิดะฮ์ให้การสนับสนุนตาลีบันด้วยกลุ่มนักสู้จากประเทศอาหรับและเอเชียกลาง ในช่วงท้ายของสงคราม มีการประเมินว่ากองกำลังกว่า 45,000 คนสู้รบโดยถือข้างตาลีบัน ขณะที่เพียง 14,000 คนถือข้างอัฟกานิสถาน ปัจจุบัน ตาลีบันปฏิบัติการในอัฟกานิสถานและปากีสถานตะวันออกเฉียงเหนือ เจ้าหน้าที่สหรัฐว่า หนึ่งในสำนักงานใหญ่ของฏอลิบานตั้งอยู่ในหรือใกล้กับเควตตา (Quetta) ประเทศปากีสถาน ตาลีบันปฏิบัติการโจมตีต่อประชากรพลเรือน ตามรายงานของสหประชาชาติ ตาลีบันเป็นผู้รับผิดชอบต่อการเสียชีวิตของพลเรือน 2,477 คน (76% ของยอดเสียชีวิตทั้งหมด) ในช่วงครึ่งปีแรกของ พ.ศ. 2553

หลังอุมัรเสียชีวิตในปี พ.ศ. 2556 อัคตาร์ มันศูรได้รับเลือกให้เป็นผู้นำจนกระทั่งเขาถูกสังหารในเดือนพฤษภาคม พ.ศ. 2559 ไฮบาตุลเลาะห์ อะคุนด์ซะดะได้รับเลือกให้ดำรงตำแหน่งผู้นำคนต่อไป

คำถาม: ตาลีบันถูกโค่นล้มเมื่อไหร่
คำตอบ: 11 กันยายน พ.ศ. 2544

คำถาม: ผู้นำหลักของขบวนการตาลีบันคือใคร
คำตอบ: มุลลาห์ มุฮัมมัด โอมาร์ (Mullah Mohammad Omar)
ต้นตะไตร้ 

ต้นตะไตร้ 
ชื่อวิทยาศาสตร์ :  Cymbopogon citratus Stapf 
วงศ์ :  Gramineae
ชื่อสามัญ : Lemon Grass
ชื่ออื่น : จะไคร  ไคร
ลักษณะ : ไม้ล้มลุก อายุหลายปี สูง 0.75-1.2 เมตร แตกเป็นกอ เหง้าใต้ดินมีกลิ่นเฉพาะ ข้อและปล้องสั้นมาก กาบใบสีขาวนวลหรือขาวปนม่วง ยาวและหนาหุ้มข้อและปล้องไว้แน่น ใบเดี่ยวเรียงสลับ กว้าง 1-2 ซม. ยาว 70-100 ซม. แผ่นใบและขอบใบสากและคม ออกดอกยาก
ประโยชน์ทางสมุนไพร :  โคนกาบใบและลำต้นทั้งสดและแห้งมีน้ำมันหอมระเหย ตำรายาไทยใช้เป็นยาขับลม แก้ท้องอืดเฟ้อแน่นจุกเสียดใช้ลำต้นแก่สดประมาณ 1 กำมือ (40-60 กรัม) ทุบพอแหลก ต้มน้ำพอเดือดหรือชงน้ำ ดื่มวันละ 3 ครั้ง ก่อนอาหาร นอกจากนี้ใช้เป็นยาขับปัสสาวะสำหรับผู้ป่วยที่มีอาการขัดเบาหรือปัสสาวะไม่คล่อง โดยผู้ป่วยต้องไม่มีอาการบวมที่แขนและขา พบว่าน้ำมันตะไคร้มีฤทธิ์ฆ่าเชื้อราและแบคทีเรีย

คำถาม: ต้นตะไตร้มีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ :  Cymbopogon citratus Stapf

คำถาม: ต้นตะไตร้จัดเป็นพืชสมุนไพรอยู่ในวงศ์อะไร
คำตอบ: วงศ์ :  Gramineae
บริตนีย์ สเปียส์

บริตนีย์ จีน สเปียส์ (อังกฤษ: Britney Jean Spears) เป็นศิลปินเพลงป็อปหญิงชาวอเมริกัน เกิดเมื่อวันที่ 2 ธันวาคม ค.ศ. 1981 ที่เมืองแม็คคอมบ์ รัฐมิสซิสซิปปี และเติบโตที่เมืองเคนต์วูด รัฐลุยเซียนา บริตนีย์มีความสามารถทั้งด้านการร้องเพลงและการเต้น ตั้งแต่อายุ 5 ปี เธอเข้าร่วมแสดงบนเวทีในงานโรงเรียน และงานประกวดต่าง ๆ ที่จัดขึ้น บริตนีย์ได้เข้าร่วมออดิชันเพื่อแสดงในรายการมิคกี้เมาส์คลับ เมื่ออายุ 8 ปี แต่ได้รับการปฏิเสธเนื่องจากยังเด็กเกินไป ต่อมาเมื่ออายุ 10 ปี เธอจึงเข้าร่วมประกวดร้องเพลงในรายการ Star Search สตาร์เสิร์ซ ต่อมาเมื่ออายุ 11 ปี บริตนีย์กลับเข้าไปออดิชันอีกครั้งและได้รับคัดเลือกให้ร่วมแสดงในรายการ The Mickey Mouse Club เดอะมิคกี้เมาส์คลับ เมื่อรายการมิคกี้เมาส์คลับปิดตัวลง บริตนีย์กลับไปใช้ชีวิตเด็กนักเรียนธรรมดาที่บ้านเกิด เมืองเคนต์วูด แต่ด้วยความที่เธอรักการร้องเพลงและการเต้น เธอจึงกลับมาตามความฝันของเธออีกครั้ง และได้เซนต์สัญญาเป็นศิลปินในค่าย Jive Records ไจฟ์เรคคอร์ด

คำถาม: บริตนีย์สเปียส์เกิดวันที่เท่าไหร่
คำตอบ: 2 ธันวาคม ค.ศ. 1981

คำถาม: บริตนีย์สเปียส์เกิดที่เมืองใด
คำตอบ: เมืองแม็คคอมบ์ รัฐมิสซิสซิปปี
จิมมี คิมเมล

เจมส์ คริสเตียน "จิมมี" คิมเมล (อังกฤษ: James Christian "Jimmy" Kimmel) เกิดเมื่อวันที่ 13 พฤศจิกายน ค.ศ. 1967 เป็นพิธีกรรายการโทรทัศน์และดาราตลกชาวอเมริกัน เขาเป็นพิธีกรในรายการทอล์กโชว์ช่วงดึกทางช่องเอบีซี ที่ชื่อ Jimmy Kimmel Live! ก่อนหน้านี้คิมเมลเป็นที่รู้จักในฐานะพิธีกรร่วมในรายการ The Man Show และ Win Ben Stein's Money ทางช่องคอมเมดี้เซนทรัล คิมเมลยังเป็นโปรดิวเซอร์รายการโทรทัศน์ ทำงานในรายการอย่าง Crank Yankers และ The Andy Milonakis Show

คำถาม: จิมมี คิมเมล คือใคร
คำตอบ: เป็นพิธีกรรายการโทรทัศน์และดาราตลกชาวอเมริกัน

คำถาม: วันเกิดของจิมมี คิมเมล
คำตอบ: 13 พฤศจิกายน ค.ศ. 1967
กองพลยานเกราะเอ็สเอ็สที่ 12 "ยุวชนฮิตเลอร์"

กองพลยานเกราะเอ็สเอ็สที่ 12 "ยุวชนฮิตเลอร์" (เยอรมัน: 12. SS-Panzerdivision "Hitlerjugend")[1]เป็นกองพลยานเกราะเยอรมันของหน่วยวัฟเฟิน-เอ็สเอ็สแห่งนาซีเยอรมันในช่วงสงครามโลกครั้งที่สอง ส่วนใหญ่ของทหารเกณฑ์วัยหนุ่มที่ถูกดึงมาจากสมาชิกของยุวชนฮิตเลอร์ ในขณะที่ได้มีเจ้าหน้าที่นายทหารอาวุโสระดับชั้นประทวน(noncommissioned officer-NCOs)และเจ้าหน้าที่นายทหารจากกองพลวัฟเฟิน-เอ็สเอ็สอื่นๆ
กองพลนี้ได้ก่ออาชญากรรมสงครามมากมายหลายครั้งในขณะที่ได้ออกเดินทางและในช่วงระหว่างการสู้รบช่วงแรกในนอร์ม็องดี ,รวมทั้งการสังหารหมู่ที่ ascq และ Ardenne Abbey ได้แสดงให้เห็นเป็นครั้งแรกในการออกปฏิบัติเมื่อวันที่ 7 มิถุนายน ค.ศ. 1944 เป็นส่วนหนึ่งของปฏิบัติการป้องกันของเยอรมันที่ก็อง(Caen)

คำถาม: กองพลยานเกราะเอ็สเอ็สที่ 12 "ยุวชนฮิตเลอร์" คืออะไร
คำตอบ: กองพลยานเกราะเยอรมันของหน่วยวัฟเฟิน-เอ็สเอ็สแห่งนาซี

คำถาม: กองพลยานเกราะเอ็สเอ็สที่ 12 "ยุวชนฮิตเลอร์" อยู่ในช่วงสงครามที่เท่าไร
คำตอบ: ครั้งที่สอง

คำถาม: กองพลนี้ได้แสดงให้เห็นเป็นครั้งแรกในการออกปฏิบัติเมื่อวันที่เท่าไร
คำตอบ: 7 มิถุนายน ค.ศ. 1944
การเลือกตั้งแบบบัญชีรายชื่อในประเทศไทย

การเลือกตั้งแบบบัญชีรายชื่อ (Party-list proportional representation) หรือ ปาร์ตีลิสต์ เป็นการเลือกตั้งสมาชิกสภาผู้แทนราษฎรระบบหนึ่งของไทยตามที่บัญญัติไว้ตามรัฐธรรมนูญแห่งราชอาณาจักรไทย พุทธศักราช 2550 นอกจากระบบแบ่งเขต โดยผู้มีสิทธิเลือกตั้งมีสิทธิออกเสียงลงคะแนนเลือกบัญชีรายชื่อผู้สมัครรับเลือกตั้งที่พรรคการเมืองจัดทำขึ้น โดยเลือกบัญชีรายชื่อใดบัญชีรายชื่อหนึ่งเพียงบัญชีเดียว โดยถือเขตประเทศเป็นเขตเลือกตั้ง

คำถาม: การเลือกตั้งแบบบัญชีรายชื่อในประเทศไทย หรืออีกชื่อหนึ่งว่าอะไร
คำตอบ: ปาร์ตีลิสต์

คำถาม: การเลือกตั้งแบบบัญชีรายชื่อในประเทศไทย เป็นการเลือกตั้งอย่างไร
คำตอบ: สมาชิกสภาผู้แทนราษฎรระบบหนึ่งของไทยตามที่บัญญัติไว้ตามรัฐธรรมนูญแห่งราชอาณาจักรไทย

คำถาม: การเลือกตั้งแบบบัญชีรายชื่อในประเทศไทย ตั้งขึ้นในปีอะไร
คำตอบ: พุทธศักราช 2550

คำถาม: การเลือกตั้งแบบบัญชีรายชื่อในประเทศไทย นอกจากระบบแบ่งเขต โดยผู้มีสิทธิเลือกตั้งมีสิทธิออกเสียงลงคะแนนเลือกบัญชีรายชื่อผู้สมัครรับเลือกตั้งที่ใครจัดตั้งขึ้น
คำตอบ: พรรคการเมืองจัดทำขึ้น

คำถาม: การเลือกตั้งแบบบัญชีรายชื่อในประเทศไทย เลือกบัญชีรายชื่อใดบัญชีรายชื่อหนึ่งเพียงบัญชีเดียว โดยถือเขตอะไร
คำตอบ: เขตประเทศเป็นเขตเลือกตั้ง
สาธารณรัฐโปรตุเกสในโอลิมปิกฤดูร้อน 2008

สาธารณรัฐโปรตุเกส ได้เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551

คำถาม: สาธารณรัฐโปรตุเกส เข้าร่วมการแข่งขันอะไร
คำตอบ: กีฬาโอลิม

คำถาม: สาธารณรัฐโปรตุเกส ได้เข้าร่วมแข่งขันกีฬาโอลิมปิกฤดูอะไร
คำตอบ: ฤดูร้อน

คำถาม: สาธารณรัฐโปรตุเกส ได้เข้าร่วมแข่งขันกีฬาโอลิมปิกฤดูร้อนครั้งที่เท่าไร
คำตอบ: 29

คำถาม: สาธารณรัฐโปรตุเกส ได้เข้าร่วมแข่งขันกีฬาโอลิมปิกฤดูร้อนครั้งที่ 29 ปีอะไร
คำตอบ: ค.ศ. 2008

คำถาม: สาธารณรัฐโปรตุเกส ได้เข้าร่วมแข่งขันกีฬาโอลิมปิกฤดูร้อน วันที่เท่าไร
คำตอบ: 8 สิงหาคม – 24 สิงหาคม พ.ศ. 2551